El Día, 1931-07-02 | 1931 | El Día, 1931-07-08\nEl Día, 1931-07-04\nArrua'ko «Maria'ren alaba»ri.—Poz pozik irakurri nuan zure idazkitxua «Euskal Orri» onetan, eta diozu pozez juango ziñakela edozeiñ lekutara merienda bat egiñaz. Bña ni tamalez eziñ iñora juan ezaten nazu. Badakizu ba... Ondo gogoratzen naiz nolako egun itunak egaro nituan or Zarautz'en, Donostia'n eta Etziar'en egiñ ziñuzten batzartxo ayetan neu juan eziñ nitekelako. Itun esandet baña beste aldera pozaren pozez alakotxe guza bat nabaitzen nuan nere gorputz kaskar onetan ikusirik Aberria'ren, Euzkadi'ren onerako zirala zuen bilera oyek; eta oraiñ esan biar dizuet Deun Iñaki egunian sekulako euzko erromeriak egitekuak dirala emengo abertzaliak. ¿Eta ez litzade egun ederra izango berau erromeria ikusiaz merienda egiteko? Zuek daukazue itza «Maitxo», «M. A.», «Ixaka», «Itxas Aurre», «Agiro Mendi», eta gure maixu «Errena».\nErrena'ri.—Erruki zaitut oraintxe. Alde guztietatik asi zaizkitzu eske eta neu lenengo naizela emateko konturik ez dauka iñork. Baña aberasten naizenian or dezu «Buick» berriren bat, baña ez gero iñork bultzata ibiltzen dana. «Itziartxo» ere eske daukazu eta esayozu orri kanarixuak gastatu zaizkitzula eta akerrak dauzkazula emateko, eta ez dizu geyago eskatuko ¿ulertzen?\n«Burdin bide»ri.—Zu berriz kanarixuen biejanteren bat zitugu noski. Badakizu beintzat Deba'n dauala salgai eta neu tariñ bat erosteko nago ¿eta mesedez jakingo al didazu Deba'n dauan edo ez? Or ezpadago ez da erreza izango bilatzen.\n«Agiro mendi»ri.— ¿Beraz asarre e? Ala zion «Errena»k beintzat. Baña ez nizun laga ixilik gogoratu ez nitzalako, baizikan banekialako egun aretan Nuarbe'ra juateko ziñala zure andregai orrekiñ eta oraintxe konbidatzen zaitut Deun Iñaki egunerako. Badakit egun egokia ez dala azpeitiarrentzat baña.\nOnezkero «Luzear» jaunak esan du zerbait eta ziaro asarretu baño lenago ixildu egiñ biarko. Urrenguan izpar geyago eta agur guztioi.


Urola Erdiko Mankomunitatea : Bolumen handiko hondakinak ez dira bilduko edukiontzi guneetatik uztailaren 1etik aurrera\nAldaketa hori egiteko arrazoi nagusia kaletik jasotako hondakin gehienak (%98), errefusara botatzen direla da, egoera txarrean daudelako. Altzariak kalera ateratzeko desmuntatzean apurtu egiten dira sarri, eta kalean bestelako kalteak ere jasaten dituzte altzari eta etxetresna elektrikoek (euria, apurketak eta lapurretak...). Emauseko langileak etxez-etxe hondakin horiek jasota bermatzen da modu egokian desmuntatzea eta bestelako kalterik ez jasatea, ondoren berrerabili ahal izateko. Gainera, erosoa eta doakoa da herritarrei etxez-etxe hondakinak biltzea. Aldiko gela bat husten dute gehienez, eta, gehiago behar izanez gero, hurrengo txanda itxaron beharko da.\nEtxeko bilketaz gain, herritarrak Azpeitiko edo Azkoitiko Garbiguneetara eraman ditzakete bolumen handikoak. Azpeitiko Garbigunea Lapatxen dago, eta ordutegia: astelehenetik ostiralera 09:00etatik 13:00era eta 15:00-18:00; eta larunbatetan 10:00etatik 13:00etara da.\nAzkoitiko Garbigunea Zumarragarako bidean dago eta neguko ordutegia: astelehenetik ostiralera goizez 09:00etatik 13:00era eta arratsaldez 15:30etatik 17:30etara da; larunbatetan 10:00etatik 13:00etara. Udako ordutegia, aldiz: astelehenetik ostiralera goizez 9:00etatik 13:00etara eta arratsaldez 17:00-19:00; larunbatetan 10:00etatik 13:00etara.


AZTARNA. MaiteK Maite#K Maite K Pier Paul Berzaitz\nOhidurarekin lokarri sendoa duten beste ainitz gizarteri bezala, euskal gizarteari ere misoginia miaz leporatu izan zaio. Egia da gure historiografiak bereziki goretsi izan dituela «gizon handiak» (mariñel, elizgizon, jakintsu, kirolari nahiz edergileak) emazteak ardura ahantziz. Herri honetako seme-alaba garenek badakigu ordea, «etxeko anderea » euskal jendartearen erdigunea eta oinarria dela. Ezen, ukaezina da emaztearen eragina giza harremanetan, heziketan, herri jakintzaren hedapenean (sukaldaritza, osagarri nahiz kultura arloko ezagutzen zabalkundean) eta bereziki euskararen transmisioan. Toki berezi horren adierazle dira Euskal Herriaren historia beren hatzaz markatu duten emazte paregabe zenbait. Abenturazale, jakintsu, borrokalari ala artista izanik, nor bere arloko gailurreraino heltzeko ahaleginean, gertakari harrigarrien eta noiztenka tragikoen lekuko izan dira.\nKantu, doinu, irudi eta dantza ezberdinen bitartez, ikusgarri honek bidaia baten aukera eskaini nahi lizuke, denboraren mugak zeharkatuz, emazte aipagarri hauen balore unibertsalak goraipatzearekin batera beren ibilbide, dohain eta kemen bereziari esker gure herriko «emazte xume» bakoitzaren goresle direla aldarrikatuz.\nInesa Gaxen, Kattalin Agirre, Mentxu Gal, Bizenta Mogel, Emiliana Zubeldia, Madalena Jauregiberri bai eta gaur egungo emazte bertsulari, dantzari, kantari eta musikari zenbait dituzkegu euskal emaztearen gorazarre honen artizarrak.\nPier Paul Berzaitz - Juhane Dascon\nZuzendaritza artistikoa: Pier Paul Berzaitz eta Juhane Dascon\nKantariak: Marie-Aimée eta Damien Etchegorry, Lea Etchegoyhen, Magali Zubillaga eta Amaia Azkue.\nDantzariak: Kukai dantza konpainia - Jon Maya eta Eneko Gil-en zuzendaritzapean.\nZamalzain: Audrey Carrique\nMusikariak: Maider Zapirain, Jurdana Otxoa, Iosune Marín eta Naia Menbrillera - Joxan Goikoetxearen zuzendaritzapean.\nBertsolariak: Maddi Sarasua eta Maialen Arzallus.\nAbesbatza: Iparraldeko Lokarri gizon abesbatza Ramuntxo Zubeldiaren zuzendaritzapean..\nArte Grafikoa: Nils Inne\nGrafismoa: PePeteProd - Isabelle Renou\nReal Act/Bideo: ESTIA - Julien Conan\nArgiztapena: Sendoa Lusarreta\nSoinu arduraduna: Josean Ezeiza\n- Maite K - 2016 Datak -\nEstreinaldia - Apirilak 23 - Bilbo - Loraldia - Campos Antzokia - 19:30h\nEkainak 23 - Donibane Lohitzune - St. Jean de Luz - Jai Alai pilotalekua - 21:00h\nIrailak 3 eta 4 - Donapaleu - St. Palais\nAzaroak 27 - Donostia Sn.Sn. - Victoria Eugenia Antzokia - 20:00h\nAbenduak 10 - Maule - Jai Alai - 21:00h\nMaite K - Loraldia 2016 - Bilbo - Video YoutTube\nInesa Gaxen eta sorginen aurkako auzibideak\n1611an gaude, eta puri-purian diren sorginen auziek hobenik batere gabeko jende andana heriotzera daramatzate. Auzi basati horietarik baten ondorioz, ile-adatsa guziz nahasia daukan eta soinean atorra beltz soil bat besterik ez daukan emaztea ontzi batetara jaurtiki dute, Hondarribiko portuan. Txalupa hauskorra itsas-haizearen eraginez urrunerantz abiatzen delarik ere Inesak etengabe oihatzen du :\n«Ezetz ! Ni ez naizela sorgina» !\nItzal eta gaixtokeria baizik dut ikusten\nNegar eta laidokeria dagon toki hontan\nBainan, ilun senditurik’re biharra\nEz zait beldurra sartuko. Bidea hertsi,\nsalaketak eta gaitzespenak handi\nBaina oraindik aske :\nzortearen et’arimaren jabe.\nErresistentzia : Kattalin eta Florentinoren ildotik\n1942ko udaberrian, Euskal herriko mendigune batean, bost itzal iheskor dabiltza xendra hertsian barna, ilargia lagun. Buruan txapela tinko sarturik aitzinean dabilena Florentino Goikoetxea da: gizon sendoa, bipila bezain lerden eta arina. Gibeletik jarraikitzen zaio emazte ttipiño bar, osoki beltzez jantzia, arrosarioa eskuan. Eta lerro buruko hiru gizon gazteak, lau urratsetan dituzte, hegazkin gidarien ohizko paltoak soinean. Haien hegazkinak susntsituak izan dira Belgikan eta badute Aliatuekin batzeko asmoa, Espainiatik iraganez. «Comète Sarea»famatuaren kide gisara Kattalin eta Florentinok 1942 eta 1944 bitartean zortzi ehun bat jende lagundu zituzten muga zeharkatzen.\nUhure gorazarre zuri Kattalin\nUhure gorazarre beti\nJainkoak gerta dezala zuretako\nBakea bere erreinuan\nMentxu Gal margolariaren paleta koloretsua\n1937ko ekaina. Uda hasia da Xiberuko zelaien orlegiz apaintzen. Mentxu gelditu da Atarratzen, Uhaitz hegian, bere tindatzeko-xibaleta hantxe jartzeko. Ikuspegi xarmangarriak, harri xabalen artetik jauzteka dabilen ur hain gardenak eta urrunera ageri diren Pirineo kateko gailur oparoek herbesteratua den euskal margolariaren paleta koloretsuan eragin nabaria ukanen dute eta bere zaletasunaren oldea adieraziko du erranez :\n«Margolaria naiz, biologikoki margolaria».\nEguneko grinak beltzez tintatu ditut\nAzaltzeko haien historio hutsak et’erortzeak\nIdatzi sasoinen doluak adimenaren minak\nBerdez baratze ta mendi ezagunak\nUrdinez amodiozko gauak eta lur epelak\nGorriz erre nauten su guziak\nLagunen odolak itsaoaren gaindi joanak\nBizenta Mogel olerkariaren alegiak\nBizenta neskatiko soila isilka sartzen zen juan jose bere anaiari latina irakasten ari zitzaion osabaren lan gelan. Aita hil zitzaienetik markina-xemein herriko osabengana bildu ziren, eta osaba apezaren jakintza zabala miresten zuen. Neska guziz ernea zen eta latina ederki menperatu orduko hasi zen mundu lilluragarri bezain fantastikoaren ateak idekiko zizkioten esoperen alegien euskaratzen. Bizentak « ipui onac » bere lehen liburua argitaratu zuenean, idazle lana bakarrik gizonezkoen ekimentzat zeukaten garaikideen ohidurak doi bat kordokatu zituen. Euskaraz idaztearen alde etengabe borrokatu zen sutsuki aldarrikatuz « isil bitez, euskara begi txarrez dakusatenak »\nAizez gizendua laster da galdua\nIgoten duenak goregi jo bearko du beregi\nEmiliana Zubeldia pianojoilearen zortzikoa\n1888an Nafarroan, boleran zebiltzan ezkilek eman zioten konposaketa arloko lehen ikasgaia. Sei urte baizik ez zituen lehen piano errezitala eskaini zuelarik. Hogei urtetan, aita hiltzearekin, familia Iruñara aldaratu zenetik, entzute handiko piano-joile profesionalen gisara bizi izan zen. Bat-batean, goitasun eta askatasun betearen irrikak bereturik, senarra eta senideak hantxe utzi eta lekutu zen : Parisen Kuban, Argentinan zehar bidaiatu eta, azkenik New-York hirian topo egin zuen «mundu berriarekin» eta hango musikazaletasun kilikagarriarekin.\nGerla gorrian hondatzen ari zen sor-herrirat sekula itzuli ez bazen ere, aberriaren hatza betiereko bere baitan zeukala zioen : «Nere sakoneraino senditzen naiz Euskaldun».\nMendietan jaio nintzan\nHan nahi nuke bizi\nAmak kulunkan zuen nere seaska\nMendi haietan hil nadin\nFamiliaren seaska zen Xiberutik bere aitak jabetu zituen Argentinako lurretarainoko bidaian, Madalena bi behar gorriz jabetu da, emeki-emeki : euskal ondarea zaintzearen premiaz eta emazteek ondare horretan duten leku bereziaz.\n1934an, Augusta Larralde ezizenaren babespean gerizatu zen Piarres Lafitte kalonjeak emazte abertzale mogimenduaren aldeko deia egin zuelarik, Madalenak azkenean aurkitu zuen bere egitasmoari bidea zabalduko zion erantzuna. Begiraleak mogimendua sortu zuen, aitzinako euskal eskubideak berriz indarrean jartzeko asmoz, emazteen fagore : «Aspaldiko euskal eskubidean, emazteek legemodernoan baino ahalmen aise gehiago bazuten. Hamabi urtetan lortzen zuten beregaintasuna, gizonek hamalau urtetan baizik ez zutelarik. Oinordeko izendatuak izaiten ahal ziren, edozein gizonezko bezala... Herriko biltzarretan beren izenean mintzatuko zen eta beren ordez bozkatuko zuen ordezkaria hauta zezaketen...» Euskara irakasle, kazetari, unibertsitateko irakasle eta akademia kide izan zen andereak biziaren azkeneraino tinko iraun zuen bere engaiamenduan.\nXuberoko Andere Madalena\nUtzi deikuzu mezu ederrena\nMaita Herria maita hizkuntza\nArtizarraren pare zeluetan jarria\nHor zira betiko gure begiralea\nBat-bateko bertsularitza luzaz gizonezkoen erreinua izan bada ere, gaurregun emazteak ari dira euskal kulturaren esparru berezi horren berenganatzen, kodigo guziz zehatzak dituzten bertsu saioetan gizonekin lehiatuz. Erretorika, olerkia eta kantua bata bestearekin ehainduz, bertsulariak euskararen «bitxigileak» ditugu.


Jakin Guardia Zibilak\nNoiz jotzea Guardia Zibilarengana\nAlfonso XIII.garren erregealdia\nGuardia Zibila izatea\nGuardia Zibilaren kontseiluak\nGuardia Zibilaren koadernoak\nVasco > Informazio instituzionala > Jakin Guardia Zibilak > Historia\nUrte berean, Martin Campos jeneralaren altxatze militarrarekin batera, Espainian berrezarpen monarkikoa eta Alfontso XII.aren erregealdiaren hasiera gertatu ziren. “Txandatzeko” alderdi biko sistema bat jarri zen Alderdi Liberal eta Kontserbadorearen artean. Benetan demokratikoa ez zen hauteskundeko sistema zuen demokrazia “formal” honek egonkortasun instituzional pixka bat ekarri zuen, 1876ko Konstituzioa aldarrikatzeak izaera-karta bihurtu zena.\nHorren ondoren, 1878an Armadaren Lege Eratzailea argitaratu zen: Guardia Zibila Armadaren barruan Kidego osagarria izango da, ordura arte “Armadaren kidego laguntzaile”tzat jo zuen eta. Guardia Zibilaren jarduera jurisdikzio militarraren menpean zegoen eta are gehiago “…hari erasotzea edo aurka egitea, funtzioak egiten diren bitartean edozein kidegori irain txikiena ere…” jurisdikzio honek bere gain hartzen zuen, “…inoiz ez duelako galtzen institutu armatuaren eta jagole iraunkorraren izaera”. Honek esan nahi zuen Guardia Zibilak ordena publikoa mantentzeko protagonismo handia izatea, Gerrako Ministerioaren agindupean. Zetozen urteetan gobernadore zibilen jarraibideak betetzeko nahiko arduragabekeria zegoen eta, are gehiago, Gobernazioaren xedapenak Gerrako Ministerioari proposatu behar zizkioten eta honetatik izapidetu ere bai. Bi ministerioen artean ika-mikak jazo ziren, esate baterako, 1884an Moret-ek eta 1891an Silvela-k Instituzioa eremu zibilera eramatera egin zituzten saioak, Gobernazioko Ministerioaren mendekotasuna indartuz, eta Weyler jeneralaren aurkakoak, Gerrako Ministeriotik. Liskar hauen ondorio bat Gobernazioko Ministerioari Polizia indartzera bultzatzea zen, Guardia Zibilak segurtasun eta ordena publikoaren arloan zuen hegemoniari kate eginez.\nTrenbidearen jaiotzak izugarri bultzatu zuen industria-iraultza; Espainian lehenengo tren penintsularra, Bartzelona – Mataro linea, 1848an inauguratu zen eta jarraian, 1851an, Madrid – Aranjuez-eko zatia. Handik gutxira TBF konpainia Katalunian eta erdigune penintsularra itsasertz mediterraneoa lotzen zuen MZA sortu ziren,. Geroko garapen hau posiblea izan zen Guardia Zibilak landa-eremuan ordenaren zaintzea bermatzen zuelako. 1886tik aurrera Kidegoak bidaiarien trenetan eskoltetako zerbitzua maila nazionalean bere gain hartu zuen.\nIndustrializazioak langile-klase eratua jaioarazi zuen eta gizartearen gatazkak ugaritu egin ziren. Bereziki bortitzak ziren terrorismo anarkistaren ekintzak, besteak beste, Bartzelonan, 1893an, Liceuko Antzoki Handiko lehergailua eta beste atentatu batzuk. Garai honetan gobernu osoek Guardia Zibila erabiltzen zuten langileen eta nekazarien ordena publikoaren aurkako eraso eta matxinaden kontra borrokatzeko.\n98ko Deskalabru eta gero, EEBBen kontrako gerran Kuba, Puerto Rico eta Filipinen lurraldeak galtzeak han zeuden Kidegoaren Tertzioak deuseztatzea eta kideak metropoliaren langileekin elkartzea ekarri zuen. Agente gehiago izateak Guardia Zibila berrantolatzea ahalbidetu zuen, Kanarietako Komandantzia, Ceuta eta Melillako Sekzioak eta Postu gehiago sortuz.\nEstatuaren aurrekontu-ahultasunak bai eta langileak gehiago izateak ere Kidegoa bertaratzeko eskatu zuten udalerriek eta erakundeek aurrekontua ordaintzen laguntzera behartu zuten. Horrela, zerbitzua egiten ari ziren kideak probintziako aldundietan, Valentziako Portuko Lanetako Batzordean, Riotintoko meatzeak jagotean, etab. zeuden. Udalek guardia zibilei kuartel-etxea eman behar zieten eta udalek, elkarteek eta jabeek Kidegoari zaldien dohaintza eskuzabalki egiteko ere baimena eman zen.


1994ko apirilaren 11ko aginduaren (1994ko apirilaren 26ko EHAA) bidez, eskola-graduatuaren titulua lortzea arautu zen. Agindu horren 3. atalean xedatzen denez, Pedagogi Berrikuntzarako zuzendariak agindu horretan araututako probetarako deia egingo du urtero. Hori dela eta, hau\nLehenengo atala.- Eskola-graduatuaren titulua lortzeko 1998ko heldutasun-probetarako deia egiten da.\nBigarren atala.- 1997ko abenduaren 31 baino lehen hamalau urte beteta izanik eta Derrigorrezko Bigarren Hezkuntzan matrikulatuta ez daudenak, Hezkuntza, Unibertsitate eta Ikerketa sailburuak apirilaren 11n emandako aginduan xedatutako baldintzak betetzen dituztenek parte hartu ahal izango dute proba hauetan.\nHirugarren atala.- 1.- Aurreko idazatian agindutakoa beteta, agindu honen bidez konbokatzen diren probetan parte hartu nahi dutenek, Hezkuntza, Unibertsitate eta Ikerketa Sailak dituen lurralde ordezkaritzetan eman beharko dute izena, 1998ko apirilaren 1etik 30era artean, biak barne.\n2.- Izen-ematea apirilaren 11ko aginduaren I. eranskinean jasotzen den eredua betez egingo da.\n3.- Matematika eta Natur-Zientziaren arlotik ikasgai bat, bai Matematika edo Natur-Zientzia, bata edo bestea, gaindituta daukaten ikasleek kontutan izateko, fotokopia jatorrizkoarekin egiaztatzeko aurkeztu behar dute.\n4.- Izen-emateko epea bukatuta, Hezkuntza, Unibertsitate eta Ikerketa Sailaren kasuan kasuko lurralde ordezkaritzek Pedagogi Berrikuntzarako Zuzendaritzara, behar diren agiriak bidali beharko dituzte, Hezkuntza, Unibertsitate eta Ikerketa sailburuak apirilaren 11n emandako aginduaren 5. atalaren 6. idazatian esaten denarekin bat etorriz.\nLaugarren atala.- 1.- Probak ekainaren 6an eta irailaren 5ean, egingo dira, deialdi bakoitzari dagokionez, hurrenez hurren.\n2.- Probak zein zentrotan egingo diren Hezkuntza, Unibertsitate eta Ikerketa Sailak dituen lurralde ordezkaritzetarako informazio-unitateetan jakinaraziko dira,maiatzaren 25ean lehenengo deialdiari dagokionez, eta abuztuaren 24an, bigarren deialdiari dagokionez.\nBosgarren atala.- Proba egiteko prozesua hau izango da:\n9:00etan, batzorde ebaluatzaileak eratuko dira. Lehendakariak ariketak daudeneko kartazala irekiko du eta ariketok bere ardurapean hartuko ditu.\n10:00etan, azterketa egiteari ekingo zaio. Ariketaren gai izango diren arloak hauek dira: Matematikak, Natur Zientziak eta Gizarte Zientziak.\nGehienez ere, 3 ordu emango dira.\n16:00etan, beste ariketa bat egingo da, arlo hauek hartuko dituena: Gaztelania eta Hizkuntza atzerritar bat.\nSeigarren atala.- Eskola-graduatuaren titulua lortzeko gainontzeko baldintza eta prozedurak, Hezkuntza, Unibertsitate eta Ikerketa sailburuak apirilaren 11n emandako aginduan ezarritakoak izango dira.\nErabaki honek EHAAn argitaratzen den egunaren biharamunean izango ditu ondorioak.\nVitoria-Gasteiz, 1998ko otsailaren 17a.\nPedagogi Berrikuntzarako zuzendaria,


Hautagaitzen aurkezpena 2019ko hauteskunde orokorretan\nZein da Hauteskunde Orokorretan hautagaiak aurkeztu eta aldarrikatzeko eskumena duen Batzordea?\nNork aurkez ditzake hautagaiak edo hautagai-zerrendak Hauteskunde Orokorretan?\nNortzuk izan daitezke hautagaiak?\nZein da hautagaitzak aurkezteko epea?\nNola osatzen da hauteskunde-koalizio bat?\nZer da hautesle-elkarte bat?\nNola egiten da hautagaitzen aurkezpena?\nHautagaitzen izenaren betekizunak\nZer da hauteskunde-parekidetasuna?\nHauteskunde Orokorretan hautagaiak aurkezteari eta aldarrikatzeari loturiko eragiketa guztietarako eskumena duen Hauteskunde Batzordea Hauteskunde Batzorde Probintziala da (Hauteskunde Erregimen Orokorrari buruzko ekainaren 19ko 5/1985 Lege Organikoaren 169. artikulua).\nHauteskunde Batzordeko Idazkariak segidako zenbaki bana emango dio aurkeztutako hautagaitza bakoitzari eta argitalpen guztietan ordena horri eutsiko zaio (Hauteskunde Erregimen Orokorrari buruzko ekainaren 19ko 5/1985 Lege Organikoaren 46.9. artikulua).\nHautagaiak edo hautagai-zerrendak hauek aurkez ditzakete (Hauteskunde Erregimen Orokorrari buruzko ekainaren 19ko 5/1985 Lege Organikoaren 44. eta 169.3. artikuluak):\nBarne Arazoetako Ministerioko Alderdi Politikoen Erregistroan izena eman duten alderdi eta federazioek.\nOsatu eta deialdiaren osteko 10 egunetan (martxoaren 6tik 15era) dagokien Hauteskunde Batzordeari jakinarazi dioten koalizioek, koalizioaren izena, zuzenduko duten arauak eta bere zuzendaritza- edo koordinazio-organoetako pertsona titularrak adieraziz.\nHautesle-elkarteek. Horiek aurkezten diren barrutiko hauteskunde-erroldan izena emana duten %1en sinadurak bildu beharko dituzte, gutxienez.\nAurreko hauteskunde-deialdian Kamera batean ere ordezkaririk lortu ez duten alderdiek, federazioek edo koalizioek hautetsiak izan nahi duten barrutiko hauteskunde-erroldan izena emana duten hautesleen %0,1en sinadura beharko dute, gutxienez.\nHautesle batek ezin izango dio bere sinadura hautagaitza bati baino gehiagori eman\nAdinez nagusiak diren espainiarrak hautagarriak dira, hautesle izanik ekainaren 19ko Hauteskunde Erregimen Orokorrari buruzko 5/1985 Lege Organikoaren 6. eta 154. artikuluetan aurreikusitako zergatietako batean ez badaude.\nZein da hautagaitzak aurkezteko epea\nHautagaitzak aurkezteko epea martxoaren 20tik 25era doa. Aurkeztutako hautagaitzak Estatuko Aldizkari Ofizialean argitaratutako dira, martxoaren 27an, eta aldarrikatutako hautagaitzak apirilaren 2an (ekainaren 19ko Hauteskunde Erregimen Orokorrari buruzko 5/1985 Lege Organikoaren 45., 47. eta 169tik 171ra bitarteko artikuluak)\nHauteskundeetara batera joateko koalizio-ituna ezartzen duten alderdiek eta federazioek deialdia egin eta hurrengo hamar egunetan Batzordeari jakinarazi beharko diote (martxoaren 6 eta 15 artean). Hauteskunde Batzorde Zentralaren irailaren 9ko 1/2010 Jarraibidea, Hauteskunde Batzorde Orokorrari buruzko Lege Organikoaren 44.2 artikulua aplikatzeari buruzkoa, hauteskunde-koalizioak osatzeari dagokionean).\nJakinarazpen horretan koalizioaren izena, koalizioa zuzenduko duten arauak eta bere zuzendaritza- eta koordinazio-organoetako pertsona titularrak jaso beharko dira (Hauteskunde Erregimen Orokorrari buruzko ekainaren 19ko 5/1985 Lege Organikoaren 44.2. artikulua).\nKoalizioaren aurkezpenari hauteskunde-koalizioak eratzeko idazkiaren eredu ofiziala onesteari eta behar bezala osatutakoak Hauteskunde Batzorde Zentraleko webgunean argitaratzeari buruzko Hauteskunde Batzorde Zentralaren apirilaren 13ko 1/2016 Jarraibidean onetsitako eredua atxiki beharko zaio.\nHautesle-elkarteak hautesleen sinadura-kopuru aldakor baten bermeaz osatzen diren elkarte politikoak dira, hauteskunde-prozesu zehatz eta jakin batera hautagaitza aurkezteko bakarrik.\nEz dute, beraz, irauteko asmorik, ezta elkarte-izaerarik ere, eta ez dute Alderdi Politikoen Erregistroan izena eman behar.\nHautesle-elkarte bakoitza beste guztiekiko autonomoa eta askea da. Hauteskunde-barrutian bakarrik dihardu –ez dago hautagaitza kolektiborik aurkezterik, ezta barruti bat baino gehiago hartzerik edo euren artean federazioak edo koalizioak osatzerik– eta baliozkotasun denbora-esparrua elkartea sortzearen xede den hauteskunde-prozesua izango da eta ezin izango da luzaroago jardun.\nHauteskunde Orokorretara hautagaitzak aurkezteko, hautesle-elkarteek, aurkezten den barrutiko hauteskunde-erroldan izena emana dutenen %1en sinadurak beharko dituzte, gutxienez. Hautesleek ezin izango diote bere sinadura hautagaitza bati baino gehiagori eman. Hauteskunde Erregimen Orokorrari buruzko ekainaren 19ko 5/1985 Lege Organikoaren 169.3. artikulua\nHautagaitzaren aurkezpenari (webgune honetan deskarga daitezkeen formularioetan egiten da hori) Hauteskunde Batzorde Zentralaren 1999ko martxoaren 15eko Jarraibidean jasotzen den dokumentazioa erantsi behar zaio.\nSenaturako hautagaitzen aurkezpena. Hauteskunde Erregimen Orokorrari buruzko ekainaren 19ko 5/1985 Lege Organikoaren 171. artikulua\nSenaturako hautagaitzak banakakoak dira bozketarako eta kontaketarako, nahiz eta aurkezpenerako eta hauteskunde-kanpainarako zerrendatan taldeka daitezkeen.\nSenaturako hautagaitza bakoitzak ordezko bi hautagai izan behar ditu eta ordezkapena zein ordenatan bere gain hartuko duten ere adierazi behar da. Ordezko hautagaien izenak Estatuko Aldizkari Ofizialeko hautagaitzen argitalpenean agertuko dira, baita hauteskunde-dokumentazio guztian ere, baina ez dira boto-paperetan agertuko.


PUJOLAS, Pere: Vic-eko (Bartzelona) Unibertsitateko Hezkuntza Fakultateko irakaslea\nPUJOLAS, Pere: Vic-eko (Bartzelona) Unibertsitateko Hezkuntza Fakultateko irakaslea Saila\nMaiatzaren hasieran, 2010eko Berriztapen Jardunaldiak egin ziren Donostiako Zientziaren Kutxagunean. Hobekuntza bidean izenburupean, hainbat hitzaldi eta esperientzia entzuteko aukera izan zen. Gonbidatuen artean, besteak beste, Pere Pujolás jauna izan zen. Bartzelonako (Herrialde Katalanak) Vic-eko Unibertsitateko Hezkuntza Fakultatean, Hezkuntza Inklusiboko masterra eta doktoretza programa koordinatzen ditu. Era berean, guztiontzako eskolako aniztasunaren trataera ikertzeko lanean ari den sarea koordinatzen du, eta sei unibertsitatek osatzen dute sare hori. Gaur egun, eskolak ematen ditu Hezkuntzako Fakultatean. Dena den, unibertsitatean ez ezik, Bigarren Hezkuntzan eta aholkularitza psikopedagogikoan ere aritu da lanean.Ikaskuntzaren egituraketa kooperatiboan, hezkuntza inklusiboan eta irakaskuntzaren autorregulazioan eta pertsonalizazioan burutu ditu bere ikerketa nagusiak, eta horien gainean mintzatu da.\nZer esan nahi du hezkuntzaren berriztapen kontzeptuak? Nora garamatza? Horixe da erantzun beharreko galdera. Nire ustez, gaur egun indarrean dagoen legediaren arabera, argi dago gero eta inklusiboagoa izango den hezkuntzaren ikuspegi baterako bidea egin beharko genukeela. Inklusibitate printzipioak hezkuntza sistema osoa busti behar luke. Eta hau ez da gobernu baten edo besteren apeta hutsa; nazioarteko erakundeen ikuspegia da. Horien guztien ustez, herrialde guztietako hezkuntza sistemek ikuspegi inklusibo hori hartzen joan behar lukete. Esaterako, UNESCOk nazioarteko hezkuntza konferentzia antolatu ohi du, eta bide hori azpimarratzen du etengabe. Hezkuntza sistemak, eraginkorra izan dadin eta guztiei aukera berdina eskain diezaien, ikuspuntu inklusiboa izan behar du. Beraz, norantz jo behar dugu egin asmo ditugun berriztapen edo hobekuntza horietan guztietan? Bada, ikastetxe eta gela inklusiboagoetara. Zer eskaintzen du ikastetxe inklusibo batek?Kalitatezko hezkuntza eraginkorra eskaintzen die ikasle guztiei, baina denak gela bakar batean bilduta. Elkarrekin ikasi ahal izateko modua eskaini behar die askotariko ikasleei: nahiz eta oso ezberdinak izan, nahiz eta ezintasun handiak izan, nahiz eta hainbat jatorri sozialetakoak izan, nahiz eta hizkuntza arrotza izan, nahiz eta laguntza handia behar izan... Oso ezberdinak izan arren, elkarrekin ikasteko aukera izan behar dute. Ez soilik ikastetxe berean ikastekoa, baita gela berean ikastekoa ere. Helburu horretara ailegatzeko egin behar dugu bidea, horretarako estrategiak, baliabideak, bitartekoak... bilatuz. Zein baldintza nagusi bete behar ditu ikastetxe inklusibo batek?Hiru baldintza nagusi bete behar ditu ikastetxe edo gela inklusibo batek. Lehenik eta behin, PRESENTZIA: gela bat inklusiboa izan dadin, beharrezkoa da ikasle guztiak gela horretan egotea; edo, behintzat, ahalik eta ikasle gehienak. Eta ez naiz ari kopuruaz, 20-30-40 ikasle izateaz, ez, ahalik eta ikasle gehien biltzeaz baizik, bakoitzaren ezaugarri pertsonalak edonolakoak izanik ere. Ziurrenik, une jakin batean, ikasleren batek edo besteak gela barruan egoteko zailtasun bereziak izango ditu, baina gela da ikasle horien guztien garapenerako gunerik egokiena. Eta beraz, ez gara konforme egongo ikasle horiak guztiek gela barruan egon daitezkeen arte. Beraz, ikasle guztien presentzia ziurtatu behar dugu. Guztiak ez baldin badaude, edo guztiak egon daitezen ahaleginik egiten ez badugu, gela edo ikastetxea ez da inklusiboa izango. Presentzia, baina, ez da baldintza nahikoa. Gela barruan egote hutsak ez du ziurtatzen gela hori inklusiboa izango denik. Beraz, PARTE HARTZEA ere ezinbesteko baldintza izango da. Ikasle guztiek, ezberdinak izan arren, ikaskideek egiten dituzten ekintza berberak egin behar dituzte, guztiek batera. Ikasle gehienak gauza bat egiten edukitzea, eta han, izkina batean akaso eta laguntzarako irakasle batekin, bi edo hiru ikasle beste ariketa batzuk egiten edukitzea ez da parte hartzea. Ahal den neurrian gelako egunerokoan hartu behar dute parte ikasle guztiek. Ziurrenik, zenbait ikaslek esku hartze zehatza beharko dute une jakin batean, eta horiek noski burutu behar dira. Baina aukera izan behar dute gainerako ikaskideekin parte hartzeko, ahal duten neurrian.Hori ere ez da nahikoa, ordea. Egon daitezke gelan presente, parte har dezakete, baina hirugarren baldintza bat ere bete behar da: GARAPENA. Hau da, egon daitezke gelan, har dezakete parte eguneroko ekintzetan, baina aurrerapenik ez izan, hots, ezer ez ikasi. Eta gela inklusiboa izateko, ikasle guztiek euren gaitasunen arabera ikas dezaketen guztia ikasi beharko lukete. Hiru baldintza horiek betetzen diren neurrian, gero eta ikasgela inklusiboagoa izango dugu. Kontua ez da dena edo ezer ez; gakoa neurrian dago. Hiru baldintza horiek bete daitezen urratsak eman ditzakegu pixkanaka. Ikaskuntza kooperatiboak nola eragiten du horretan?Ikasgela inklusibo batean, ezin diogu eutsi aurreko egitura berberari. Hau da, ezin dugu jardun gelan inklusiboa ez zenean bezala, edo aniztasuna horren handia ez zenean bezala. Beraz, beharrezkoa da gela barruko ekintzen egitura aldatzea. Eta ikaskuntza kooperatiboak horretarako malgutasuna eskaintzen du. Egitura konplexua da, baina malgua. Hainbat forma hartzen ditu, eta, horrela, aukera eskaintzen du ezaugarri ezberdinak dituzten ikasleek batera ikas dezaten.Beraz, egitura egokia izatea ezinbesteko baldintza da?Demagun eraikin bat egiten ari garela, eta beraz, eraikina baldintzatzen duten hainbat elementu ditugula. Bada, ikastetxe inklusibo batean ere badira elementu baldintzatzaileak, eta ez eskolaren eraikuntzari dagozkionak, ikastetxe inklusibo kontzeptuari lotuta daudenak baizik. Hiru dira, nire ustez, eraikuntza baten ardatz nagusiak: lehenik, eraikinaren zimenduak. Ez dira ikusten, lur azpian daude, baina eraikina era bat baldintzatzen dute. Izan ere, zimenduek ezaugarri jakin batzuk izango ez balituzte, ezinezkoa izango litzateke eraikina jasotzea. Azken emaitzari zuzenean eragingo diote zimenduek, zalantzarik gabe. Oinarrizko bigarren elementua eraikitzeko erabiltzen diren materialen jatorria izango litzateke. Erabiltzen diren materialen ezaugarriek ondorioak izan ditzakete gerora eraikinean. Beraz, materialaren jatorriak ere baldintzatuko du eraikina; kalitate txarrekoak badira, emaitza ere eskasa izango baita. Eta hirugarrenik, eraikuntzaren elementuen banaketa edo antolaketa izango litzateke. Eskailera leku jakin batean egoteak baldintzatu egiten du eraikina bera. Ni hirugarren solairuan banago eta bigarrenera beste bide batetik jaitsi nahi badut, ezinezkoa izango da; baldintzatuta nago, eta eskailerak erabili beharko ditut. Edo ezin izango dut solairu erdian dagoen zutabe itsusia bota, ziurrenik, hori eginez gero, eraikina behera eroriko baita. Hiru elementu horiek ezaugarri bertsuak dituzte: zaila da horiek aldatzea edo moldatzea; eraikinaren barruan daude ezkutatuta, ez daude agerian; ez dira ikusgarriak, ez dira politak eta ez diete modei jarraitzen.Dena den, guztiz baldintzatzaileak diren elementu horiez gain, badira horren erabakigarriak ez diren bigarren mailako elementuak ere. Batetik, eraikinaren kanpoko paretak, balkoiak, leihoak, apainketa, margotze lanak... egongo lirateke. Eta bestetik, eraikinaren barruko antolaketa: egiten dugun egituraketaren arabera bulego bat, pisu bat, biltegi bat, saltoki bat... izan daitekeelako. Elementu horiek ez dira horren baldintzatzaileak, eta ezaugarri hauek dituzte: errazago alda edo molda daitezke; ikusgarriagoak dira, eta ederragoak; eta gainera, modarekin lotuago daude. Hori guztia nola islatzen da ikastetxeetan?Bada, egin dezagun orain eraikinaren eta eskola inklusibo baten arteko alderaketa. Elementu baldintzatzaileen artean eraikinaren zimenduak genituen, eta horrek lotura zuzena izan dezake eskola inklusiboan ikasleen taldekatzearekin. Eskola jakin batean taldeak egiteko jarraitzen den irizpidearen arabera, ikastetxearen inklusio maila handiagoa edo txikiagoa izango da. Gauza bat da ikasleak modu homogeneoan taldekatzea, beraien errendimendu gaitasunaren arabera, eta beste gauza bat da ikasle taldeak ahalik eta modu heterogeneoenean osatzea. Lehenengo kasuan, gela gutxi batzuk kanpoan uzten baditugu, ezinezkoa da gelak inklusiboak izatea. Beraz, oinarrizko elementua da, eta guztiz erabakigarria, zuzenean eragingo duelako inklusio mailan. Bigarren elementua, materialen jatorriari dagokiona, bat etorriko litzateke curriculumaren izaerarekin. Curriculuma ulertzeko dugun moduaren arabera, inklusiboagoa izango da ikastetxea. Esaterako, uste dut gaur egun LOE Espainiako Hezkuntzako Lege Organikoak zehazten duen curriculuma oso itxia dela. LOGSEkoa baino are itxiagoa. LOGSE Espainiako Hezkuntza Sistemaren Antolamendu Orokorrerako Legearen arabera, etapa batean zehar ikasleek hainbat helburu lortu behar zituzten. LOEk, berriz, zehazten du Haur Hezkuntzaren amaieran eta Lehen Hezkuntzaren lehenengo zikloaren amaieran lortu behar direla. Beraz, eman beharreko urratsak zehazten dira. Iristen dena hurrengora pasatuko da, iristen ez dena, aldiz, ez. Oso itxia da, eta, curriculuma horren itxia izanik, ikasle askok ezin dute haren baitan egon. Ez dakit ulertzen den; aterki bat bezalakoa da, zenbat eta handiagoa izan, orduan eta jende gehiago sartzen da. Bada, curriculum horri jarraitu ezin dioten ikasle batzuk dauden unetik, ez da baliagarria guztientzat. Beraz, curriculumaren izaera erabakigarria izango da ikastetxe bat edo hezkuntza sistema bat inklusiboa izateko edo ez izateko.Eta azkenik, eraikuntzako elementuen antolaketa egongo litzateke, eta zuzenean gelako jardunaren egiturarekin lot dezakegu hori. Hiru egitura identifikatu dira: banakakoa, lehiakorra eta kooperatiboa. Lehendabizikoek egitura finkoa dute, irakasleen eta ikaslearen arteko ezinbesteko elkarreraginean oinarritzen dira –irakasleak irakasten ez badu, ikasleak ez du ikasten–, ikaslearen bakarkako lana eskatzen dute, eta irakasleak erantzun egin behar die ikasleen beharrei. Egitura hori behin eta berriz errepikatzen da; irakasleak azaldu, adibideak jarri, ariketak egin, beste azalpen bat eman... Gainera, ikasleen artean lehia sortzen bada, orduan, bigarren ereduan egongo ginateke, baina elkarren antz handia dute biek. Banakako egitura lehiakor horrekin, bada, oso zaila da ikasle guztiei erantzutea. Irakasleak askotariko ikasleak izango dituelako gelan, eta berak nahi izan arren –irakasle inklusiboa delako, zalantzarik gabe– ezin izango die guztiei arreta bera eskaini. Guztiak nahi ditu gelan, ados, baina ezin die denei erantzun, egitura finko hori eusten badio.Hala ere, bada, konplexuagoa izan arren, askoz ere malguagoa den beste egitura bat. Hain zuzen ere, egitura kooperatiboa. Beraz, aipatutako hiru elementu erabakigarri horiek nolakoak diren begiratu beharra dago. Azken batean, horien arabera izango baitute ikastetxeek maila inklusiboagoa. Baina, lehen aipatu bezala, ez dira erraz aldatzen, oso zaila da gelako jardunaren egitura aldatzea, modu jakin batean egitera ohituta gaudenean. Oso zaila da curriculuma ikasle guztiei zabaltzea. Ez dute lortu oraino, hain da zaila. Eta oso zaila da, era berean, ikastetxe bakoitzak duen taldekatze irizpidea aldatzea.Eta zeintzuk izango lirateke bigarren mailako elementuak?Jendea asaldatu egiten da, baina, horren erabakigarriak ez diren elementuen artean, giza baliabideak, baliabide teknologikoak, metodologikoak, didaktikoak... daude. Ez dut esan nahi garrantzitsuak ez direnik. Esan nahi dudana da, azken hauek aldatu arren, aurrez aipatutakoak aldatzen ez badira, ez dugula arazoa konpontzerik izango. Hau da, giza baliabideak beharrezkoak dira, noski. Zenbat eta gehiago izan, hainbat hobe! Baina ez dute inklusioa ziurtatzen. Zer gertatzen da? Moldatzen errazak direla, askoz ere ikusgarriagoak direla... Ulertzen da, ezta? Horrek guztiak hipotesi bat planteatzera narama: ikastetxeetako berriztapen askok horren erabakigarriak ez diren bigarren mailako elementuetan jartzen dute arreta. Edo, asko jota, erabakigarrienak diren hiru elementuetatik bitan: ikasleen taldekatzean (gauza asko probatu dira alor horretan) eta curriculumean (ikastetxeetan mirariak egiten dituzte curriculumarekin). Uste dut egin direla ahaleginak bi elementu erabakigarri horiek moldatuz ikastetxe bateko inklusio maila areagotzeko. Baina, hala ere, iruditzen zait asko kostatzen dela gelako jardunaren egitura aldatzea.Orduan, non jarri beharko genuke indarra?Ikasleen taldekatze heterogeneoa egitea, ikasle bakoitzaren beharretara egokitu ahal izango dugun curriculum irekia izatea eta gelako jardunaren egitura malgua edo kooperatiboa ezartzea izango litzateke onena. Balizko egoera hori posible egin ahal izateko, hiru lan ildo nagusi proposatuko nituzke. Lehenik eta behin, ikasleei irakaskuntza pertsonalizatua eskaini behar zaie. Aurrean ditugun ikasleak askotarikoak baldin badira, ezin ditugu tratatu berdinak balira bezala. Baina, ohartu ere egin gabe eta denekin egon ezin duzunez, erdian geratzen direnei kasu egiteko joera izaten dugu irakasleok. Hori egiten badugu, kontuan izan behar dugu mutur bakoitzeko % 25 albo batera uzten ari garela. Beraz, ez dugu beste irtenbiderik: irakasten duguna ikasle bakoitzaren ezaugarri berezietara doitu beharrean gaude, ezberdinak direlako. Programazio anizkuna deituko genioke horri. Azken batean, egokiagoa da curriculuma ikasle guztientzako eskuragarria izan dadin egitea, gehiengo estandar bati zuzenduta egin eta, ondoren, guztientzako baliagarria izateko, hamaika moldaketa egitea baino. Irakasle guztiek edukiak aurkezteko baliabide didaktiko anizkunak izango balituzte, edukiak eskaintzeko hainbat modu izango balituzte –aukera bat hauentzat, beste bat beste haientzat, hirugarren bat gelako ikasle gorrarentzat ere egokia izango dena...– errazagoa litzateke. Ondoren, ebaluatzeko askotariko moduak beharko ditugu, noski! Berrikuntza teknologikoak onak dira, baina horrelako materialez laguntzen ez baditugu, ez dira horren eraginkorrak izango.Bigarren lan ildoa ikasleen autonomiarena litzateke. Irakasleek behin edo behin esan izan digute: “Aurten gustura nabil talde ona egokitu zaidalako!”. Horrek esan nahi du, 25eko gure taldean 6 ikasle inguru daudela, zer eta nola egin behar duten jakiteaz gain, egiteko gogoa ere badutenak. A zer pagotxa! Horrek egiten du ona taldea, eta liluratu egiten gaitu. Bada, ikasle horiek horrelakoak dira, ikasi egin dutelako, ez horrela jaio zirelako. Haien familia, gizarte eta eskola inguruneak ikaskuntzaren autorregulaziorako estrategiak ikasteko baldintzak eskaini dizkielako. Horrek autonomoago egiten ditu eta, era berean, irakaslearenganako duten mendekotasuna gutxitzen du. Eta hori ikasi badute, ikasten den guztia irakatsi daiteke. Beraz, hezkuntzako etapa guztietan modu sistematikoan irakatsiko bagenu... irakasleek denbora gehiago eskaini ahal izango genieke hain autonomoak ez diren gainerako ikasleei. Eta azkenik, hirugarrena egitura kooperatiboarena da. Aurreko biak barne hartzen ditu, eta, oinarrian, gelako jarduera ikasleek elkarri irakatsi ahal izateko moduan antolatzea izango litzateke. Banakako egitura batean irakasleak argitu beharko lituzkeen zalantzak kasu honetan ikasleen artean ebatziko lituzkete. Horrela irakasleak aukera izango du bere esku hartzea apur bat doitu eta behar handiagoa duten ikasleei laguntza eskaintzeko. Beraz, hirugarren lan ildo hau jorratuz gero, aurreko biak ere sakontzen dira. Nire ikuspuntutik, hiru ardatz horiek egitura pedagogiko konplexua osatzen dute. Konplexua bai, baina ez ezinezkoa; eta askotariko ikasleei batera erantzuteko aukera eskaintzen du.Baina zertaz ari gara jardueraren egituraz ari garenean?Definizioz, jarduera batean biltzen diren elementuen eta eragiketen multzoa da. Horiek guztiak konbinatzeko erabiltzen dugun moduaren arabera eta bilatzen dugun helburuaren arabera, eragin jakin bat izango du parte hartzen ari direnen artean: indibidualismoa, lehiakortasuna edo kooperazioa. Egitura indibidualista batean, ikasleak bakarka egiten du lan, eta bere helburua lortzen du, gainerako ikasleek lortu ala ez. Egitura horretan lan egiten duen ikasleak, saiatzen denak, interesa duenak, nahi eta ahal duenak ikastea lor dezake. Hainbat mailatan izango da, baina ikasi egingo du. Ikaskide batek ikasten ez badu, ez dio eragiten. Ikasleen helburuak, beraz, ez daude elkarren mende, independenteak dira. Aldiz, egitura lehiakorrean, ikasleek bakarka lan egiteaz gain, elkarren lehian jarduten dute. Helburua lehena izatea baldin bada, gainerakoek lortzen ez badute soilik erdietsiko dute. Beraz, albokoari lagundu, ezta pentsatu ere! Hirugarrenean, ordea, guztiz aurkakoa gertatzen da. Egitura kooperatiboan, ikasleek elkarri laguntzen diote, eta ardura bikoitza dute: beraiek ikasteaz gain, ikaskideek ere ikas dezaten lagundu behar dute. Horregatik, taldean egiten dute lan; xedea gainerakoek ere lortzen badute soilik lortuko dutelako. Egitura lehiakorrean, helburuen mendekotasuna negatiboa zen. Kasu honetan, berriz, positiboa izango da. Nola egitura daiteke ikasgelan jarduera kooperatibo hori?Jarduera kooperatiboak ikasle guztien parte hartzea ziurtatu behar du, lehenik. Eta ere berean, baita aldibereko elkarrekintza ere. Horretarako, lehen urratsa taldeak modu egokian osatzea izango da. Demagun 24 ikasleko taldea dugula, eta lauko sei talde egin behar ditugula. Beraz, sei ikasle onenak identifikatu beharko ditut. Baina ez azkarrenak direlako, azkarrak izateaz gain, laguntzeko prestutasun handia dutelako baizik. Imajina dezagun 6 biribil ditugula, eta laguntza eskaintzeko gaitasun handienak dituztenak direla biribil horiek. Ondoren, 6 hiruki ditugu, eta horiek laguntza handiena behar duten ikasleak dira. Azkenik 12 karratu izango genituzke, gelako gainerako ikasleak.Taldeak egiteko, beraz, biribil bat, hiruki bat eta bi karratu elkartuko ditugu. Gela horretan 12 neska eta 12 mutil baldin badaude, talde bakoitzean bi eta bi ipiniko ditugu. Eta hainbat jatorritako ikasleak baldin baditugu, horiek nahasten ere saiatuko gara. Beraz, ezin izango diegu utzi taldeak nahi bezala osatzen, guk –irakasleok– egin behar ditugu taldeak. Eta lanerako taldeak direla esango diegu. Emaitza sei talde heterogeneo izango lirateke. Baina, dena den, posible da noiz edo noiz talde homogeneoak ere osatzea; biribilak elkarrekin, hirukiak elkarrekin, karratuak elkarrekin... Biak dira beharrezkoak. Proposatu dugun banaketa hori egiten duen irakasleak ez du sinesten soilik irakaslearen eta ikaslearen arteko elkarrekintzan, ikasleen artekoan ere badu konfiantza. Eta bakarkako lanean konfiantza izateaz gain, taldeko lanean ere sinisten du. Nahikoa al da hori eginda?Ez, baldintza gehiago bete behar dira. Irakasleak, azalpena eman ostean, “orain ariketa hau, hau eta hau egingo ditugu taldeka guztion artean, elkarri lagunduz” esaten badu soilik, biribilak egingo du ariketa, eta gainerakoek kopiatu besterik ez dute egingo. Eta horrek izugarri amorratzen gaitu, ezta? Horrela lan eginez, ez dute neurri berean lan egiten guztiek, eta gainera, ez dago elkarreraginik. Hau da, ez dute gaia guztien artean aztertu, eztabaidatu, adostu... Beraz, hori ez da taldean lan egitea. Gertatu daiteke, era berean, egunen batean ariketak oso errazak izatea. Eta hirukiak ere gai izatea berehala egiteko. Horrelakoetan zein beste estrategia erabiltzen dute? Lan banaketa, hots, bakoitzak ariketa bat egin, ondoren elkarri pasatu eta kito! Kasu horretan, guztiek hartu dute parte, hori ezin da zalantzan jarri. Baina egon al da aldibereko elkarrekintzarik? Ez. Beraz, ez dugu nahi duguna lortu. Horregatik, irakasleak horrelako zerbait esan beharko die: “Taldean egingo dugu lan, baina gaurkoan, 1-2-4 egitura kooperatiboa erabiliko dugu”. Edo Arkatzak erdira izeneko egitura, edo Hitzen jolasa, edo beste edozein egitura kooperatibo. Azalduko al zenuke, esaterako, 1-2-4 egitura hori?Ikasleek A, B, C eta D ariketak egin behar dituzte. Lehengo urratsean (1), bakoitzak bere mahaian A ariketa nola egiten den pentsatu eta egin behar du. Denbora apur bat pasatzen denean, albokoari erantzuna erakutsi, bien artean eztabaidatu eta elkarrekin ebatziko dute ariketa. Parekoek, bitartean, gauza bera egingo dute (2). Eta azkenik, bikote batek besteari ariketa erakutsiko dio, elkarren artean eztabaidatuko dute, eta erantzun bateratua bilatu beharko dute A ariketarako (4). Horren ondoren, gauza bera egingo dute hurrengo ariketekin. Horrela eginez geroz, ikasle guztien parte hartzea eta aldibereko elkarrekintza lortuko ditugu. Egitura hori izango da egokiena gauza berriak ikasteko. Zergatik? Talde bakoitzean badagoelako norbait gainerakoek uler dezaten lagun dezakeena. Ez da beti biribila izango, gaiaren, ariketaren, egoeraren... arabera izango da. Beti eutsi behar zaio egitura berberari?Ez, egitura hau ez da betierekoa. Ezin dugu beti berdina erabili. Lehen aipatu ditudan talde homogeneoak ere erabili behar dira; biak nahastu behar dira. Talde heterogeneoak erabilita, bakoitzak bere mailan, baina guztiek ikasiko dute zerbait. Beraz, beste egoera batean ere jar ditzakegu, era autonomoagoan gaitasun maila berdintsuagoa duten ikasleekin ere lan egin dezaten.Gainera, horrela, irakasleak ere badauka aukera erantzun zehatzak emateko. Batzuei ulertu ez dutelako beste azalpen bat emanez, eta beste batzuei ariketa gehigarriak ipiniz. Talde homogeneoak dira onenak, ikasi den horretan sakontzeko edo praktikatzeko.Eta ikaskuntza kooperatiboa ezartzeko, zeintzuk dira beharrezko baldintzak? Hiru baldintza nagusi nabarmenduko nituzke. Izan ere, jardueraren egitura hau ezartze soilak ez du talde guztietan funtzionatzen. Beraz, baldintza horiek lortze aldera egin behar da lan. Lehenik, talde kohesioa bilatu behar da, esaterako, talde dinamikak eginez; giro atsegina sortzeko, taldea batzeko, lan giroa sortzeko, talde lanean aritzea eraginkorragoa dela erakusteko... Eta ez soilik egitura kooperatiborako; gelan edozein egitura erabilita ere, beti izango da garrantzitsua talde kohesioa lantzea. Baina taldearen kohesioa izugarria izanagatik ere, elkarlana ez da ezerezetik sortzen. Beraz, talde lana erabili beharko da irakasteko baliabide gisa. Esaterako, jarduerak bakoitzak bere mahaian egin beharrean, elkartu egingo gara eta beste teknika bat (1-2-4, Arkatzak erdira...) erabiliz burutuko ditugu. Azken batean, talde aktiboak beharko ditugu, zenbaitetan homogeneoak eta beste zenbaitetan heterogeneoak izango direnak. Eta hala ere, arazoak sortzen direla, talde lanean aritzea kostatzen zaiela, batek egiten duela lana eta gainerakoek kopiatu baino ez dutela egiten, batera hitz egiten dutela guztiek, aztoratuta daudela..., azken batean, ez dakitela taldean aritzen? Bada, ez da ezer gertatzen, erakutsi egingo diegu. Horixe izango da landu beharreko hirugarren baldintza: talde lana irakatsi beharreko eduki gisa hartzea. Ez badakite, erakutsi egingo diegu. Eta zer beharko dugu horretarako? Talde antolaketa egonkor samar bat, taldean ikastera ohitu daitezen, eta baliabide didaktikoak, eduki edo gaitasun hori irakatsi ahal izateko.\nLA SALLE ikastetxea, Donostia: Haurren neuronak estimulatuz eta ordenatuzMARTINEZ, Bego�a:UDAL HAUR ESKOLA, Irun: Harreman psikomotrizitatea.Lanerako proposamen eta jarrera bat 0-3an.VADER, Marinus:Buru funtzionamenduaren pedagogia.Armelle Geninet irakaslearen ikerlanakHaur Hezkuntza eta espezialistakIkusten ikasi,a ze abentura!ARDUTZA ikastola, Gasteiz: Sorkuntza tailerrak.MONTESSORI, Maria042: Prestakuntza ildo berriak irekitzeko beharra gero eta nabariagoa da.GOёI, Jesus Mari:SUMMERHILL, SUTHERLAND NEILL, AlexanderZergatik galarazi pertsona bati irakuketa-idazketaren gaineko ezagutzaren eskuratzea sei urteak bete aurretik?PIAGET, JeanFREINET, C�lestinREICH, WilhemHezkuntzarako Aholkularitza Zerbitzuak. Laguntza pedagogikoen nondik norakoakHaur txikienen heziketa. Haur Hezkuntza aztergai Ikastolen Elkartearen jardunaldietanIngelesa ikasten 4 urterekin hasi?FOCAULT, MichelErantzun arrakastatsua Udako Topaketa Pedagogikoak euskaraz egitearen proposamenari0 - 3 urte bitarteko haurraren garapen psikologikoaI Hik Hasi Udako Topaketak: Erantzuna, ezin hobeaVIGOTSKIHik Hasi Udako TopaketakROGERS, CarlHeziketa, guztion erantzukizunaHurrengo uztailean berriro topaketakGARDNER, Howard. Adimen anitzen teoria: Hezkuntza jomuga (I)Paulo Freire lau haizetaraGARDNER, Howard. Adimen anitzen teoria: Hezkuntza jomuga (eta II)NOVAK, Joseph D.ELLIOT, John. Berrikuntza heziketa praktikak hasitaANAUT, Loli:BIURDANA institutua, Iru�ea: Nolako ikaslea halako lanaZer behar du? Hori eman nahi diotDECROLY, Ovide-JeanMONDRAGON unibertsitatea: Hizkuntzen psikopedagogian aditua naiz. Lizentziatura berria ezarri da aurten Mondragon UnibertsitateanErne! Badatoz II. hik hasi Udako Topaketa PedagogikoakFREIRE, PauloKOHLBERG, LauwrenceTEBEROSKY, Ana:II Hik Hasi Udako TopaketakGOLEMAN, Daniel: Adimen emozionala, autokontrolean aurreratzenKarmele Alzueta saria hezkuntza berriztapen proiektuentzatAPPLE, Michael:GARCIA, Maite: Eskoriatzako Irakasle Eskolaren 25 urteak: iraganari eta geroari begiraHik Hasi Udako TopaketakHAMILTON, DavidII. Topaketa Pedagogikoak arrakastaz burutu zirenMATA, Marta:TURIEL, ElliotMusika Irakasle Euskaldunon II. Topaketa emankorra izan daETXAGUE, Kamino: Talde kooperatiboen lana ingurunearen ezagutza arloanMARCHESI, Alvaro:Aukera ugari hik hasi udako topaketa pedagogikoetanBigarren Hezkuntzako irakasleen prestakuntzaZientzia abstraktua ala ulergarria?Argazkiak eta MatematikaIII Hik Hasi Udako Topaketak: 700dik gora dira dagoeneko izana eman dutenakMerezi al du prestakuntza euskaraz eskaintzeak?Txanela ProiektuaLehen Hezkuntzako 1. ziklorako ikasmaterial globalizatuaGipuzkoako Berriztapen Proiektuen I JardunaldiakGARAIGORDOBIL, Maite:HIK HASI Udako Topaketa Pedagogikoen arrakasta handituz doaGAUTEGIZ ikastetxea, ARTEAGA: Mugak gaindituz, eskola handituEskolen arteko postatrukea0-3 zentroak: hezkuntza eskaintzea helburutzat eta ez laguntza eskaintzeaHezkuntza Komunitate Dialogikoak. Partaidetasuna eta eraldakuntza oinarri dituen ametsaHERNANDEZ, Pedro:Etengabeko ikaskuntza egungo gizartearen erronkaIV. Hik Hasi Udako Topaketak Uztailaren 1, 2 eta 3an burutuko dira DonostianMURILLO, Javier:ESKOLA SAIAKUNTZARAKO ZENTROA, Sukarrieta: Ebaluazio eredu bat aniztasunari ekitekoSAN TELMO ETXOLA: Ugaztun hiztunak garaIKAZTEGIETAKO HERRI ESKOLA: Zer dira janari transgenikoak?UEUko Sexologia Saila: Goazen sexologia aztertzera eta bizitzeraLAREKI, Arkaitz: Nola irakasten dute DBHko irakasleek?Irakasteko modu berri bat baliabide teknologikoak erabilizGuztientzako eskolaEskola barneratzaileaHezkuntza, etorkizuna prestatzeko eztabaida guztien erdiguneanAINSCOW, Mel: "Eskola barneratzaileagoak lortzeko, eskolan lan egiteko moduak aldatu egin behar dira. Eskola kultura aldatu behar da"PORTER, Gordon I.: "Arrakasta lortzeko gela berezirik ez dugula behar erakutsi dugu"0-3 urteko haurrak eta euren eskolakPETUYA, Alazne:MENDILORRI IV eskola, Iru�ea: ...eta Mir�ren koadro bat jakintza iturri bihurtu zenFERNANDEZ ANGUITA, Mariano:087: Eskolan politika bai, alderdikeriarik ez.Erlijioa bai, adoktrinamendurik ez.GARMENDIA, Jesus:088: Eskola hobetzekotan espiritu kritikoa sustatu beharra dagoPELLO ERROTA ikastetxea, Asteasu: Bazen behin... gure aitona-amonen kontu aberatsakArtearen txokoa: euskal gizartea ulertzeko beste bide batUdako Topaketak: gozartu, erlaxatu, ikasiBegiradaren heziketa eskolanCOSIDO, Jesus:Familia eredu askotarikoak eskolan. Familia ereduak lantzeko materialaSAENZ, Maite:GIMENO SACRIST��N, Jos�097: Beste mundu bat posible da; hezkuntza eguneratuz eraiki dezagunKataluniako Hezkuntzarako Gizarte foroaBETTO, Frei:HUEGUN, Axier: Zer dio gorputzak hezitzen ari garenean?ZANGOZA ikastola, Zangoza: Jarrerek badute zeresana Zangoza ikastolanARRASATEKO BHI, Arrasate: Lan kooperatiboaUdako Topaketak: 500 irakasleren bilguneIzena emateko epea pasa bazaizu, oraindik bada lekua zenbait ikastarotanAmnesiaren gaitz mortalaMONTERO, Jose Luis:Summerhill Donostian. Sutan gordetako oroimenaGeometriako aktibitateak prestatzeko proposamena DBHn (12-16 urte)Irakasle-ikasleen arteko harremanakIkastea ez da hartzeaLUKAS, J. F.:AIZARNA, Kontxi:Edozein kulturatan ematen den heziketa, komunitatezkoa zein formalaFreineten 100. urteurrenaTAFALLAko ikastola, Tafalla: Irakurketa-idazketa konstruktibismoaren ikuspegitikRIZZI, Rinaldo:Tertulixak: autoheziketa modu bat19: Handik eta hemendik euskal eskakizunei erantzun behar nonahiUGARTETXEA, Arantxa:Adimena eta autoestimua irakaslearen zereginaEtxerakolanak: betiko eztabaidaIPAR HEGOA Fundazioa: Euskal eskolaren azken hogei urteak. MARTÍ, FelixI elkarrizketaHaur eskola txikietako irakasleenHerri Eskolen Mugimendu Kooperatiboaren 26. KongresuaReggio Emilia. Italiatik Euskal HerriraHOYUELOS, Alfredo:Haur Hezkuntzako profil profesionalei buruzIkuspegi pedagogikotik bidegabekeria bat daOLVERA, Angelica:Familia Sistemikoko aditua eta ikerlaria.�Sustrairik gabe, hegorik ez dago. Eskolatik erreskatatu egin behar dira familiaren historia eta testuinguruaren historiaUsurbilgo haur eskola: Haurdun dauden amak haur eskolanETXEKO IRAKASKUNTZAJOSU TXAPARTEGI Zer baldintza behar dira ikasleek gustura ikasteko?Eguna edukiak irakasten pasatzen bada, nondik atera denbora haurren kezkak, sentimenduak, arazoak... lantzeko?Eraldaketa prozesuak. Parte-hartzean oinarrituriko metodologiak bideratuz.PEDAGOGIA SISTEMIKOAHOPKINS, David: Hezkuntzak ez du irakaskuntzara soilik mugatu behar; eskolak ekarpena egin behar dio gizarteariPRH Formazio EskolaNola balia ditzakegu irakasleok geure emozioak, ikasgelan ikasleen garapen emozionala bultzatzeko?ROEGIERS, Xavier eta PEYSER, Alexa: Integrazioaren pedagogian helburua ez da ezagutza; ezagutza, gaitasunak garatzeko baliabidea daHaurrak gehiegi babesten al ditugu? Haur berekoiak egiten ari al gara? Ia ahaleginik egin gabe, bat-batean nahi duten guztia lortzea, egokia al da?Gizarte hezitzaileak eskolan LOPEZ-GO�I, Irene: Irakasleen prestakuntza diseinatzeko une egokia da, eta hori baliatzen jakin behar duguHazitegi proiektua: 0-6 urteko haur eskolakCoachingak lagun al dezake hezkuntzan? Nola? Zer tresna eskaintzen duNire hezitzaile-profilaWaldorf pedagogiaPikler Institutura: Bilbotik Budapesteko Adimen emozionala. Beste hizkuntza batEmmi Pikler (II). Jatorduetako zaintzaBILBATUA, Mariam: Metodologian hausnarketa sakona egin behar dugu. Zergatik ez dituzte konpetentzia handiagoak lortzen ikasleek? Hori da gakoaProiektuak ala mozorroak? Osasun mentalaNola gainditu jendaurrean hitz egiteko dugun beldurra? Zein garrantzia du ahotsak komunikatzeko orduan?Yoga saioak irakasleentzatJoseba Azkarraga: "Kontua ez da zelan sortu eskola ona, gizarte hezitzailea nola eraiki baizik"Zer esango zenuke irakasleen prestakuntzaren gaineanJoxe Amiama: "Eskola eta familia helburu bera duten bi sistema desberdin dira. Elkar onartu behar dugu eta gizatasun handiagoz jokatu"Dolors Quinquer: "Ikasleak irakurle kritikoak izatea garrantzitsua da sarean dagoen informazio guztiarekin. Hori ikasi egiten da, eta horretarako, hezi egin behar ditugu"Zer da garrantzitsuena irakasleak ongi prestatzeko?Nafarroako landa eremuko eskolak: Txikitasunak elkarturikEAEko HH eta LHko Eskola Publikoko XXX. topaketakKataluniako hezkuntza eraberritzailera bidaiaIkastetxetik herriaren ezagutza transmititzenZer da garrantzitsuena irakasleak ongi prestatzeko?Euskara ebaluatzeko probaJoxe Ramon Mauduit: "Bizitzaren zentzua errazago bilatzen da, baldin eta haurraren gaitasunak hasieratik abian jartzen baldin badira""Nola hezi behar ditugu hurrengo belaunaldiak?" Web 2.0 eta Google aplikazioak irakaskuntzanBideoa: editatzen ikasteko, 'Pinnacle Studio�-ren bidezGure adimena nola eta norantz gidatu ikastenAdimen emozionala: irakasleen gizakitasunaAntzerki irakasle jantziak, antzerkiaren balioak hedatzekoLumatik ahora Ez dut zigortu nahiJendaurrean hitz egiten ikasiAutismoaren azalpena ikuspegi praktikotikFamilia eta irakasleriaren arteko harremanak2-3 urteko haurren psikomotrizitate praktikaHaurrei zuzendutako maskaragintzaOh happy, kanta eta dantza ezazuCoaching Zertan jolastuko gara?Hedabideek sexuari buruz igortzen diguten informazio pilatik nola bereiz dezakegu nerabeei begira baliagarria dena eta ez dena?Yoga eskolan Ez dago produkturik. © 2005


Odol-jarioa zuen emakumea eta buruzagiaren alaba. Mt 9,18-26 – Nuestro Proyecto\nOdol-jarioa zuen emakumea eta buruzagiaren alaba\n(Mk 5,21‑43; Lk 8,40‑56)\n18 Jesus honela ari zitzaiela, buruzagietako bat etorri zitzaion eta, ahozpezturik, esan zion: <<Hil berria dut alaba; baina zatoz hari eskua ezartzera, eta biziko da>>.\n19 Jaiki zen Jesus eta ondoren joan zitzaion bere ikasleekin. 20 Orduan, hamabi urte hartan odol-jarioz zegoen emakume bat atzetik hurbildu zitzaion Jesusi eta soineko‑ertza ukitu* zion; 21 honela baitzioen berekiko: <<Jantzia ukitzen badiot, besterik gabe sendatuko naiz>>.\n22 Itzuli zen Jesus eta, emakumea ikustean, esan zion: <<Izan bihotz, ene alaba! Zeure sinesmenak sendatu zaitu>>. Eta une hartatik sendatua gelditu zen.\n23 Buruzagiaren etxera heldu eta hango erostariak eta jendearen istilua ikustean, Jesusek 24 esan zien: <<Alde hemendik! Neskatxa ez dago hilda, lo dago>>. Haiek barre egiten zioten.


Eskubide Sozialetako Batzordea Ezgaitasunaren Arreta Integralerako “Valle de Roncal” zentrora bisitan joan da | Parlamento de Navarra\nEskubide Sozialetako Batzordea Ezgaitasunaren Arreta Integralerako “Valle de Roncal” zentrora bisitan joan da\nTaldeek egiturazko akatsak egiaztatu dituzte, eta konpromisoa hartu dute lehenbailehen erreforma sakon bati ekiteko, agian finantzarioki jasangarriak diren inbertsioen bidez\nNavarra Sumak eta EH Bilduk eskaturik, Eskubide Sozialetako Batzordea Ezgaitasunaren Arreta Integralerako “Valle de Roncal” zentroan egon da bisitan. Titulartasun publikoko eta kudeaketa pribatuko egoitza-dotazioa da, 104 plazaz hornitua, horietako 10 eguneko egonaldietarako.\nBatzordeko kide hauek bertaratu dira: Marta Álvarez, Ángel Ansa (Navarra Suma), Arantza Biurrun (PSN), Isabel Aranburu (Geroa Bai), Patricia Perales, Txomin González (EH Bildu) eta Marisa de Simón (Izquierda-Ezkerra).\nNafarroako Parlamentuko ordezkariei Basi Barriga zuzendariak egin die harrera Iruñeko Ospitalgune Psikogeriatrikoan, bertan baitago “Valle de Roncal” zentroa.\nBisitaren helburua, Marta Álvarez eta Patricia Peralesek azaldu dutenez, instalazioak ikusteaz gain, “Zentroaren Parte-hartze Kontseilua ezagutzea izan da, zuzendaritza, senideak, langileak eta erabiltzaileak bertan ordezkatuta daudenez gero, premiazko beharrak zeintzuk diren jakiteko”.\nJarraian, Parlamentariek bisita gidatu bat egin dute instalazioetatik zuzendariak lagunduta, eta 104 erabiltzaile eta 170 langile dituen eta 1998ko abuztutik martxan dagoen zentroaren “egiturazko akatsak” ezagutzeko aukera izan dute.\nEskubide Sozialetako Batzordeko kideek erabiltzaileen logelak ikusi dituzte (gehiengoak hiru erabiltzailek elkarbanatuak), baita jarduera eta aisialdi guneak, sukaldea eta garbitokia ere.\nOndoren, Basi Barrigak Valle de Roncal zentroaren ezaugarri prestazionalak azaldu ditu, “ezintasun psikiko moderatu, larri eta sakona duten 65 urtetik beheitikoei laguntzeko egoitza da, ez baitute autonomiarik edo etxean egoteko behar den familia- eta gizarte-laguntzarik ez baitute”.\nHitz egiteko txandan, Navarra Suma, PSN, Geroa Bai, EH Bildu eta Izquierda taldeen bozeramaileek adierazi dute beharrezkoa dela zentroaren egitura-erreforma bat bultzatzea. Horretarako, 2008an egindako proiektu bat dago.\nMarta Álvarezen iritziz (Navarra Suma), “garrantzitsua zen Legebiltzarrak CAIDIS Valle de Roncal zentroaren egoera ikustea, haren birmoldaketak ez baitu atzerapenik onartzen. Larrialdi horren aurrean talde guztiak ados gaudela dirudi”.\nIldo beretik, Patricia Peralesek (EH Bildu) “lehentasunezko egoeraz” hitz egin du, eta, 2020rako Estatuko Aurrekontu Orokorrak onartuz gero, finantza aldetik jasangarriak diren inbertsioen bidez bidera litekeela adierazi du. Lehenbailehen ekin behar zaio zentro honen zaharberritzeari”.\nArantza Biurrunek (PSN) nabarmendu du “adostasuna” dagoela “finantza-inbertsio iraunkorren artean jasota dagoen lehentasun honen inguruan. Duela urte asko egindako aldarrikapen baten aurrean gaude, eta bai Departamentua baita parlamentuko talde guztiak honen alde gaude”.\nIsabel Aranburuk (Geroa Bai) onartu duenez, “hobekuntza txikiak izan arren, funtsezkoa ez da oraindik aldatu. Gobernuak argi du erreforma sakona egin behar dela. Badirudi finantzetan jasangarriak diren inbertsioena dela biderik bideragarriena, baina hortik ez bada, beste edozein formula bilatu beharko da”.\nMarisa de Simónek (Izquierda-Ezkerra) adierazi duenez, “borondate politikoaren eta lehentasunen kontua da. Nire taldeak aurkeztutako zuzenketa ez zen onartu eta beraz aurrekontuek ez dute obra hau egiteko partidarik. Esperantza daukat finantzetan jasangarriak diren inbertsioen artean egongo dela erreforma proiektu hau”.\nFernando Zocok (langileen ordezkaria) txalotu egin du Parlamentuko taldeek erreformaren aurrean agertu duten jarrera. “Diru kontua da”, baina “arretaren kalitatea, eraikinaren funtzionaltasuna bezain garrantzitsua edo garrantzitsuagoa” dela aipatu du. “Batzuetan ez gara iristen, zentroa gaindimentsionatuta dagoelako eta lan-karga izugarria delako”.\nPedro Nagorek, senideen bozeramaileak, berretsi egin du “langile ezagatik arreta falta” dagoela, eta gogorarazi duenez, urte asko daramatzate erreforma sakona eskatzen. “Zerbait egin behar da ahalik eta azkarren”.


La precariedad mata | LAB SINDIKATUA\nSecretaría de Salud Laboral La precariedad mata\nLa plantilla de UDAPA se movilizará en contra de los accidentes...\nEl pasado viernes 11 de diciembre de 2020, se registró un accidente laboral grave en las instalaciones de la empresa UDAPA S. Coop., dedicada a la producción y comercialización de patata. En concreto, en torno a las 5:30 de la mañana, un trabajador que se disponía a comenzar su jornada laboral cayó a una zanja correspondiente a los trabajos de excavación que se están realizando. A consecuencia del accidente, tuvo que ser trasladado al hospital a consecuencia de las heridas y lesiones producidas.\nLan heriotzen odolusteak ez du etenik, eta, joan den astean, lau eguneko epean, hiru langile hil ziren bihotzekoak jota; horietako bat Derion, Bizkaiko Foru Aldundiko Errekalde Laguntza Zentroan. Hain zuzen ere, bertako sukaldari bat hil egin zen, ondoezik sentitu eta gero. Bada, Derioko lan heriotza salatzeko, Bizkaiko Foru Aldundiko enpresa batzordeak elkarretaratzea egin du Foru Jauregiaren aurrean.\nZaldibarko zabortegira bisita egin dugu, lanen berri jaso eta bertan ari diren langileen egoera bertatik bertara ikuskatzeko, otsailaren 6az geroztik...\nTrapagarango Sistem Melesur Energia enpresako 36 urteko langile bat hil da Basurton, tentsio handiko dorre batean lanean ari zela. Urteko lehen lan heriotza izan da, eta, honen harira, zendutako langilearen lankideek elkarretaratzea eta greba egun bat egin dituzte. Lantegiaren aurrean egindako mobilizazioan, LABeko Industria arloko kide Zorion Ortigosak hartu du hitza, eta lan istripuaren atzean prekarietatea dagoela nabarmendu du, iaz izandako hildako kopuru nabarmena adibide. Gutxienez 71 langilek galdu zuten bizia iaz, eta Joaquin Beltranek oraindik jarraitzen du desagertua Zaldibarreko zabortegian.\nAsteartean Aranaratxen izandako lan heriotzaren aurrean, dei egiten dugu LAB, ELA, ESK, STEILAS, EHNE, HIRU eta CGT sindikatuok datorren ostiralean, azaroaren 27an, 12:00etan, Iruñeko Tomas Caballero Parkean kokatuta dagoen Nafarroako Gobernuaren Lan Sailaren aurrean egingo dugun kontzentrazioan parte hartzera. Herritar eta langileak izan behar gara laneko heriotzek dakarten odoluste honen aurrean nahikoa dela esango dugunak.\nAdministrazioek ez dute lan heriotzen gaia agenda politikoan kokatzen, odoluste honen aurrean beste aldera begiratzen dutelako; egoera honen konplize bilakatu dira. Lan osasunari buruz hitz egiten dute, baina bultzatzen dituzten politikek prekarietatea bultzatzen dute. Pausu bat aurrera emateko ordua da. Arduradunak seinalatzea eta ordain dezatela exigitzen dugu. Horixe aldarrikatzeko eta salatzeko bildu gara Jaurlaritzaren Donostiako egoitzan, egoera jasangaitza baita: honezkero, gutxienez 70 langile hil egin dira aurten lanean, eta Joaquin Beltranek desagertuta jarraitzen du Zaldibarreko zabortegian.\nUrte hasi berri honetan, gutxienez 2 langile hil dira lanean Euskal Herrian eta Joaquin Beltranek desagertuta jarraitzen du Zaldibarreko zabortegian otsailaren 6tik. Bada, joan den ostegunean, Ezkion, Basalan Arrospide enpresako 54 urteko langilea larri zauritu zen zuhaitz baten adarra gainera erorita. Ospitalera eraman eta bertan hil zen. Hala, gehiengo sindikalak deituta, Ezkioko plazan mobilizatu gara lan heriotz hau salatzeko.\nAtzo, hilak 25, garraiolari bat oso gaixorik topatu zuten Gasteizko parkin batean, ospitalera eraman zuten eta bertan hil zen. Gainera, azaroaren 18an, garraiolari bat topatu zuten hilik kabinaren barrualdean Araiako zerbitzu eremuan. LABetik gure babes eta elkartasunik zintzoena erakutsi nahi diegu hildakoen senitarteko eta gertukoei. Honekin gutxienez 63 langile hil dira lanean Euskal Herrian urte hasieratik, horietatik 11 garraiolariak.


Larunbatetik aurrera Hernaniko osasun zentroan artatuko dituzte koronabirusarekin kutsatuta egon daitezkeen herritarrak – Usurbil Eginez\nLarunbatetik aurrera Hernaniko osasun zentroan artatuko dituzte koronabirusarekin kutsatuta egon daitezkeen herritarrak\nHernaniko osasun zentroa\nDonostialdeko osasun zentroak berrantolatu egin dituzte koronabirusa (Covid19 birusa) dela-eta. Martxoaren 28tik aurrera Lasarte-Oriako osasun zentroko arreta gunea itxita egongo da eta Hernanin artatuko dituzte Covid19 birusarekin kutsatuta egon daitezkeen herritarrak, 00:00etatik 24:00etara. Horretarako medikutara joan aurretik, telefonoz deitzeko eskatu diete herritarrei. Kasu potentzialak egoitza gutxi batzuetan zentralizatuko dituzte, beste osasun etxeetan gainerako gaixoak trabarik gabe artatu ahal izateko.\nUsurbilgo osasun zentroa\nTelefonoa: 943 36 20 13\nFaxa: 943 36 15 44\nPosta elektronikoa: correo.csusurbil@osakidetza.eus\nFaxa: 943 00 66 65\nPosta elektronikoa: correo.cshernani@osakidetza.eus\nOharra: “Neurri horien helburua da osasun-zentro batzuetan zentralizatzea Covic19 birusaren klinika susmagarria duten erabiltzaileen aurrez aurreko arreta; horregatik, osasun-zentrora joan aurretik, lehenengo telefonoz harremanetan jartzeko gomendatzen dugu, arreta modu egokienean eta leku egokian jaso ahal izateko”.\nAurrekoa Aurreko sarrera: Etxalde, Hiru, ESK, Steilas, ELA eta LAB sindikatuek deituta, gaur “Haserre eguna” 12:00etan\nHurrengoa Hurrengo sarrera: “Sortuz, bakardadea isolatuz” herri ekimena martxan


Txina Auto Gorputzeko Grommets Hornitzaile eta Fabrikatzaileak - Cixi Rubercenter Trade Co., Ltd.\nHasiera > Produktuak > Rubber > Kautxuzko xaflak > Auto Gorputz Zuloak\nAuto Gorputz Zuloak\nAutoen gorputzeko zurrumurruak funtsezkoak dira automobilgintzako aplikazioetan. Lerroak, kableak eta kableak babesten dituzte gainazal zakarretan edo larreetatik babesteko, eta bibrazioak murrizten dituzte, gainera.\nMotorren osagai garrantzitsuak eta gorputzaren aplikazioak automobilgintzan auto-karrozaren tamaina desberdinak zigilatzeko erabiltzen dira.\nhariak eta kableak motorraren bibrazioek astinduko lukete autoen gorputz-zirrikiturik gabe. Kableek behin eta berriz talka egiteak edo igarotzen ari diren kablearen etxebizitzen eta ibilgailuen osagaien kontra sartzea eragingo luke. Denborak aurrera egin ahala, kableen higadura eta akats posibleak sortuko lirateke. autoen zurrumurruek kableak ongi eusten dituzte eta bibrazioen aurkako kalteetatik babesten dute. Automobilgintzako kableen babesik gabe, esaterako kautxuzko erretiluak, ibilgailuak ez dira hain fidagarriak izango.\nauto gorputzeko zurrumurruak\n65 Ertz A\n8X1CM (Pertsonalizatzea ongi etorria da)\nOzonoarekiko erresistentzia, konpresio multzoa, olioarekiko erresistentzia\nOlioaren eta erregaiaren erresistentzia bikaina. Acryl-Nitriel material handia tenperatura baxuan, elastikotasunean eta konpresio multzoetan erresistentzia ona da.\nEguraldi eta ozonoarekiko erresistentzia bikaina, beroarekiko, tenperatura baxukoarekiko eta kimikoarekiko erresistentzia bikaina, balaztatze sisteman oso erabilia.\nTentsio indarra eta luzapen propietate onak. Ez da ona beroaren eta eguraldiaren erresistentzian.\nOzonoarekiko, zahartzearekiko eta kimikoarekiko erresistentzia ona da, oro har, propietate mekaniko onak tenperatura zabal batean.\nShock-erresistentzia, atxikimendua eta zigilatzea ongi betetzen du.\nEragiketa tenperatura zabalena, errendimendua tenperatura altu eta baxuan egonkorra, oso erabilia elikagaietan eta USP klasearen zigilatze eremuan.\nHot Tags: Auto Gorputz Zorroak, Txina, Hornitzaileak, Fabrika, Txinan egina, Fabrikatzaileak, Erosi, Neurrira, Aurrekontuak


Kutxa Kultur Modak erakusleiho erakargarria eta kalitatezkoa eskainiko die gazte diseinatzaileei - GARA\nKutxa Kultur Modak erakusleiho erakargarria eta kalitatezkoa eskainiko die gazte diseinatzaileei\nGazteenei, hazten ari direnei, laguntzeko asmoz sortu zen Kutxa Kultur Moda plataforma iaz, eta aurten marka eta desfile gehiagorekin eginen dute ekimena urriaren 7tik 9ra, Donostiako Errege Katolikoetan.\n«Zein hau baino leku hobea diseinatzaile gazteen bigarren erakustaldia aurkezteko», adierazi zuen Iñaki Altuna sustatzaileak, atzo Kutxaren Boulevard Aretoetan, Cristobal Balenciagaren soinekoen irudien artean emandako prentsaurrekoan. Kutxa Kultur Moda urriaren 7tik 9ra eginen dute, Donostiako Artzain Onaren katedralaren inguruan, Errege Katolikoak kalean jarriko duten karpa handian.\nBertan, espazio ireki bat prestatuko dute publiko guztiarentzat, eta modaz gain, bertze hainbat diziplina hartuko dituzte barrenean: musika, emakumezko Dj-ak, umeei arkitektura eta moda hurbiltzeko lantegiak, argazkilari hasiberrientzako argazki saioak...\nGazte diseinatzaileek euren lanak modu erakargarrian eta kalitate maila altuarekin erakuts ditzaten, pasarelak eta estandak egokituko dituzte. Eta hiru egunetan, desfileak izanen dira gaueko zortzietatik aitzinera, doan, nahi duten ikusle guztiek gozatu eta proposamen berriak ezagutu ditzaten.\nEva Rivera arduradunak jakinarazi zuenez, moda diseinatzaile hasiberrientzako plataforma honek bi helburu ditu: «Kalitatezko erakustaldi bat sortzea eta publiko zabalarekin eta orokorrarekin harremanetan jartzea». Aurten hogei markak parte hartuko dute eta horietatik hamalauk ibiltokietan erakutsiko dituzte jantzi eta osagarririk eder eta iradokitzaileenak.\nSortzaileei buruz galdetuta, antolatzaileek agertu zuten «ezuste atsegina» hartu dutela diseinatzaile berri ugari ari direlako azaltzen. «Printzipioz gipuzkoarrentzat sortu genuen plataforma, baina ez diogu aterik itxiko kanpotik datorren inori», argitu zuten. Gehienak Gipuzkoakoak dira, baina kanpoan bizi den jendea ere etorri da espreski proiektu honetara.\nJoan den urteko Kultur Moda hagitz arrakastatsua izan zen; bai artistak eta bai ikusleak kontent gelditu ziren, eta lehenbiziko edizio hartako publikoaren eta kritikaren babesarekin, oraingoan ere erakusleiho polita eskaintzea espero dute.\nIbiltokietan desfilatuko duten marken artean daude LeTitare, Irati Guarretxenarena; Masamargo, Gorane Perezena; eta Agurital, Isabel Arroyaberena. «Jostorratza eta haria eskuetan hartuta, paperean marraztutako zirriborroei zentzua ematen saiatzen naiz», azaldu zuen Guarretxenak. Arteak, diseinuak eta modak erakarrita, Euskal Herrira itzuli zen Bartzelonan diseinuko ikasketak bukatu eta gero, eta proiektu pertsonal honetan lanean aritu da orduz geroztik. «LeTitare egungo modaren alternatiba bat da, urrundu egiten da zentzurik gabeko joeretatik».\nPerez honela mintzatu zen bere sorkuntzei buruz: «Jantzi berdingabeak eta originalak egiten saiatzen naiz, eta patroiak nahiz joste lanak kalitate bikaina edukitzea gustatzen zait. Modaren historiatik hartzen dut inspirazioa, baita ingelesezko fantasiazko zinema lanetatik ere». Arroyabek, aldiz, patroi errazak eta eguneroko jantziak oinarri hartuta, funtsean jantzi eta osagarri bereziak sortzen dituela agertu zuen. «Abangoardia eta artisautza bateratzen ditut».\nHaizea, Leire Laparra, Estibaliz de Cristobal, Numero 9, Ilazki, Recycling by Benedetta C, Ali de Bali, Elena Silvestre, Nerea Lurgain, Elena Gallego eta Iraia Oiartzabal ere ibiltokietan izanen dira.\nLekua: Donostiako Errege Katolikoak kalea, Artzain Onaren katedralaren inguruan.\nData: Datorren urriaren 7tik 9ra.\nEkintzak: Ibiltokia, haurrentzako tailerrak, Dj saioak... Desfileak 20.00etan hasiko dira.


Amonarriz: “Guretzat, aurtengo biltzarra historikoa izan da” | Amonarriz: “Guretzat, aurtengo biltzarra historikoa izan da” – iparraldekohitza\nAmonarriz: “Guretzat, aurtengo biltzarra historikoa izan da”\nEuskaltzaleen Topaguneak bere batzar orokorra Ipar Euskal Herrian egin zuen lehen aldikoz, ostiralean. Zehazki, Hendaiako Ondarraitz kirolgunean. Eta lehen aldikoz Lapurdi eta Baxenabarreko bost euskal elkarte sartu dira Topagunean: Izturitzeko Artetxea, Baionako Biltxoko, Biarritzeko Mintza Lasai, Larresoroko Ote Lore eta Amikuzeko Zabalik. Horiekin batean, Iruñeko Laba eta Zumaiako Larraina elkarteak ere kidetu dira.\n“Guretzat, aurtengo biltzarra historikoa izan da”, erran du Euskaltzaleen Topaguneko lehendakari Kike Amonarrizek; “nolabait esateko, Topagunea Euskal Herri osoan finkatu delako, Iparraldeko beste bost elkarte bazkidetuta”. Hainbestetaraino non, apirilean, juridikoki ere egituratu baita Topagunea Ipar Euskal Herrian, administrazioari begira. Ez da horretan gelditzekoa: “Baditugu harremanak Iparraldeko beste bost bat elkarterekin, eta harreman horiek egonkortzeko interesatuak dira”, salatu du Amonarrizek.\nEz da ustekabean gertatu aldaketa. Irailean, Topagunea Ipar Euskal Herriko zortzi elkarterekin bildu zen, Arbonan. “Han sumatu genuen elkarte horiek saretzeko beharra ikusten zutela, eta ongi ikusi zuten Topaguneak dinamika hori azkartzea”.\nEzagutu eta saretu\nArtetxea elkarteak euskal kultura sustatzen du Izturitzen. Antzerkiak, kontzertuak, bertso saioak, antzerki ikastaroak, kantu apairuak… denetarik antolatu du duela zortzi urte sortu zenetik. Horrez gain, izen bereko egoitza eskaintzen die jarduerak euskara hutsez proposatzen dituztenei. Topagunean izatea begi bistakoa zaio Artetxeko Jon Oihenarti: “Artetxeak naturalki erabaki du Topagunean sartzea, gure balio berak defenditzen dituen Euskal Herriko mugimendu azkar batean izateak elkar trukatze eta elkar laguntzearen mentura eskaintzen baitigu”.\nHalatsu ikusten du, halaber, Biarritzeko Mintza Lasai elkarteak; hura ere Topaguneko bazkide egin da. Arbonako bilkurarat joanez, hastapenetik bazuen interesa euskara elkarteen saretzean parte hartzeko. Mintza Lasaiko Kepa Mouescak dio indar metaketa horretan dela interesa: “Topagunean sartuz Ipar eta Hego dinamika horretan sare alimaleko bat sortzea, denen artean azkarrago izateko”. Horrez gain, Mouescak aitortu du lehen bilkurak balio izan ziela Ipar Euskal Herriko beste elkarteen berri hartzeko ere.\nBiltxoko elkarteak Baionako Agustindarren 9.ean du egoitza, eta berriki sortua da. Sukaldea eta ostatua izanki, bestak eta gastronomiak leku berezia dute Biltxokon, baina euskal kulturari ere bere lekua eman nahi dio Baionaren erdian. Eta gauza franko baditu antolaturik zenbait hilabete barne. Euskaraldiarekin gertatzen den bezala, euskararen erabilpenari akuilu ematea inportantea iruditzen zaio Biltxoko elkarteko Ibai Agirrebarrenari, eta, beraz, Topagunean izatea: “Garrantzia ematen diegulako erabilpenaren aldeko mobilizazioei, eta Topaguneak borondatea baduelako Ipar Euskal Herrian ere erabilpenaren inguruan lan egiteko”. Mugimendua egituratzeko aukera gisa ikusi du Agirrebarrenak. “Euskara elkarte berria izanki, nahi genuen harremanetan jarri beste elkarte batzuekin, ikusteko zer problematika zuten egunerokoan eta nola aurre egiten dieten”.\nTopagunean, jadaneko elkarte mota orotarik bazen. Herrietako elkarte ttipiak eta gotorragoak ere bai. Amonarrizek dio elkar ezagutzea dela lehenbiziko munta handiko lana elkarrekin urrunago joateko: “Azkenean, elkarren berri izatea, egitasmo komunak bideratu ahal izatea, ezinbestekoa da”. Alde horretatik, elkarteen azoka baten antolatzeko ideia jalgi da bilkuretarik.\nElkarteen aniztasun horrek Euskal Herri osoko errealitateen izartzeko bidea ekartzen dio Topaguneari, Amonarrizek dioenez. “Hegoak ere behar du Iparra ikuspegi nazional hori osatzeko: guk ere gure eguneroko dinamiketan Euskal Herriko alde guzietako errealitateen berri jasotzea eta aintzat hartzea”. Ez “elkarte autonomo zentratuegiak” egiteko eta euskararen aldeko oinarrizko gogoeta lurralde batetik bestera egokitzeko. “Errealitate desberdinen ezaugarriak bilduko dituen diskurtso zentral bat eraiki behar dugu”.\n“Aktibazio sozial” azkarra\nDuela 60 urteko belaunaldiaren pentsamenduak euskararen inguruko ilusio indartsua piztu zuen. Jon Sarasua ikerlariak maiz esplikatu du kontakizun berri baten beharra badela euskaltzaletasunari hats berriaren emateko. Bada moldea, Amonarrizen ustez: “1960ko hamarkadan sortu zen kontakizun horrek ekarri gaitu honaino, baina hori berritu beharrean gaude; eta, zorionez, helduleku ugari badaude diskurtso hori berreraikitzeko”. Hori buruan, 2023ko udazkenean, Topaguneak kongresua eginen du. Azkena 2013an egin zuen.\nAre gehiago, euskararen kontrako jazarpen haize bat badenean administrazioetarik. Baina, manifestazioetan, Korrikan, Herri Urratsen, herritarren erantzun sendoa sentitzen du Amonarrizek: “Hor badago aktibazio sozial indartsu bat, eta nahi genuke heldu den Euskaraldiak ere erabilera dinamika indartsuak piztea”, ondotik ere atxikitzeko gisan.\nGerard Larrondo: “Labeguerie gizon isildua da Kanbon; aski harrigarria da”


‘Uda’ diskoarekin lau urtaroen zikloa itxitzat eman du Iker Laurobak | Musikharia | IRRATIA\n16 SET. 2021 - 13:54h\nMusikari donostiarrak lau urtean lau urtaroren inguruan idatzitako disko bana kaleratzeko erronka zuen aurrez-aurre eta bete du. Gainera, iragarri bezala, kantu freskoz beteta etorri da ‘Uda’ diskoa. Victoria Eugenia antzokian aurkeztuko du urriaren 6an emango duen kontzertu berezian.\nPasai Donibaneri kantua eskaintzeaz gainera, bertan ere ikusi dezakegu Iker Lauroba. (Irati ETXEANDIA)\nDiskoa udako azken egunarekin kaleratzea zen Iker Laurobak zuen ideia, «baina udako azken egunean Zinemaldiaren daten barruan zegoenez, Naiara Egimendiak esan zidan aurreratzeko»; hartara, gure eskuetara iritsi da dagoeneko ‘Uda’. «Nahasketak ez ditut nik egin oraingoan eta martxorako-edo prest neukan diskoa. Uda ona eta lasaia izan dut, ez dut bizitza interesgarriegia urtero istorio berriak sortzeko. Beste kulturako hainbat esparrutan fikzioa ez da benetan oinarritutakotzat hartzen beti, zinean batez ere, baina musikarieok beti guretik ari garela dirudi, nahiz eta ez den kasua. Maitasun ‘ñoñoa’ nahi nuen erakutsi, uda bukaeran denboraldi batez bizitako maitasun istorioari ihes egiten uztearen irudia erakutsi nahi nuen eta horrela sortu zen ‘Uda’ kantua bera».\nDisko honetan, besteak beste, naturarekin dugun harremana erakusten saiatu da Iker Lauroba. «Aurtengoa nahiko uda euritsua izan da eta udazkena datorren honetan uda badatorrela dirudi. Eguraldia eta mundua aldatzen ari dira etengabean eta, ‘Kilima aldaketa’ abestian, ni Lur planetaren tokian jarri eta bertako biztanleei abestu nahi izan diet. Mundua ferekatzeari utzi diogula aspaldian aipatu nahi izan dut, hura zaintzeari», aipatu du Laurobak. Bideoklipa Imanol Gurrutxagak egin du eta agertzen diren musikarien artean Izaro ikusi dugu. «Betidanik gustatu zait halako bizarrokeria bat edo sartzea. Zuzendariek beren burua zuzentzen ari diren film bateko planoan sartzen duten moduan sartu dugu Izaro. Hortaz, Izarori proposatu nion baxu-jotzaile moduan bezala agertzeko eta jarrera oso onarekin agertzen da, bere bandan taldekidea den Julen Barandiaran ‘Txiki’-ren jarrera hartu eta berera eraman du. Hasieran ez da nabari akaso bera denik, baina une batez ikusten da garbi. .\nKlimarekin eta hainbat fenomeno naturalekin jolasean aritu da, beraz, Lauroba eta ‘Marea Bizia’ abestia hor kokatzen da. Gainera, irailean izaten dira urteko marea bizienetakoak. Donostiako Santa Klara irlara oinez iristeko aukera izaten da eta ea bertan biziko litzatekeen galdetu diogu musikari donostiarrari: «uhartean biziko nintzateke, barkutxo bat hartu eta atzera eta aurrera ibiliz noizean behin». Bertan, ordea, orain polemika sortu duen eskultura bihurtu dute Santa Klarako itsasargia. «Faroaren eskultura bisitatzeko barkuan joan behar izateak akaso ez du zentzurik, jakinda gainera hegaztiak ugaritu direla gu etxean egon garen denboran. Beste toki egokiagorik bada halakorik jarri nahi bada, jarri behar den edo ez, beste eztabaida bat da, ordea», esan du donostiarrak.\nItsasoan abestera ohituta dago ordea, irlaren bueltan, Iker Lauroba. Izan ere, udan, Donostia Hiria ontzira igo eta kontzertuak eskaintzen ditu asteazkenero. «Niregatik balitz, nire ogibidea litzateke hori. Aurten asteazken askotan euria egin du eta ez dugu aurreko urtean bezain beste kontzertu eman itsasontzian, baina zoragarria da. Berrogei minutuko bi pase izaten dira, sekulako bistekin, itsasoaren erdian, jendeak errespetatzen gaitu… 19:00etan eta 20:00etan izaten dira paseak eta ilunabarra ere ikusten da irailetik aurrera. Hartara, argazki idiliko asko izaten da. Asko asetzen nauen lana da itsasontzian jotzearena», gaineratu du Laurobak.\nKantu malenkoniatsuak eta maitasunaren inguruan idatziak izaten dira asko, baina abiapuntua oso bestelakoa izaten du Laurobak kontatu digunez: «Normalean letrak egiterako orduan gitarrarekin jolasten hasten naiz eta melodia horrek nire barruko zein egoeratara eramaten nauen begiratzen dut. Nostalgiko jartzen banaiz, bada, goibeltasun horretara bideratzen naiz eta bereziki eroso aurkitzen naiz. Baina pertsona alaia naiz gero, edo hori uste dut! Hala ere ‘Uda’ idazterakoan kosta zait, esfortzu bat egin behar izan dut letrak idazterakoan, alaitasuna nahi bainuen kantuetan. ‘Marea bizia’ atenporala da hala ere, ‘Udazkena’ edo ‘Negua’ diskoan sartu zitekeen».\nBossa nova estiloan ezer esan nahi ez duten fonema asko erabiltzen dira eta haiekin ere jolasean aritu da Lauroba, soinu horiek hitzekin jantzi dituelarik: pake bailara, banpiro bi, lanparara, esan ba… «‘Pake bailara’ hori ezerezetik sortu zen eta gainera gazteleraz ‘pa' qué bailara ere’ ulertu daitekeenez, zentzu bikoitza du. Kuban izan nintzenean, COVID aurreko udan, Duo Jade osatzen dutenen etxean izan nintzen. Euskal Herrian izaten dira haiek tarteta. Bada, bertan nintzela son kubatarra sortzeko ideia sartu zitzaidan buruan eta hango iruditeria ekarri dut abestira». Baina irudiaz gainera doinua ere bai, tresero kubatarraren soinuak benetan Kubara eramaten gaituelako. «Oscarrek bikain jotzen du, La Jodedera taldean ere aritzen da, eta nik treseroa badudan arren, oso kubatarra nahi nuen izatea abestia. Erritmoaren ikuspegi oso berezia dute latinoamerikarrek, gu oso karratuak garelako akaso, eta hark prestatu zuena erakutsi zidanean, lehen notatik liluragarria iruditu zitzaidan. Gainera Kubako lagunei erakutsi zien kantua Oscarrek eta haien mezu positiboak iritsi ziren bueltan. Ohore hutsa niretzat, jokoa pasa dut», adierazi du Laurobak.\nJende onaz inguratu da beste behin ere Lauroba. Josu Erviti eta Hilario Rodeiro aritu dira batera jotzen, Rayco Gil perkusioan, Nerea Alberdi haize instrumentuen moldaketetan eta\nahotsetarako Leire Berasaluze, Sara Azurza, Olaia Inziarte, Fariba Sheikhan eta Esti Markez izan ditu bidelagun. «Parte hartze dutenek kanpotik kantua bere egiten dutenean, beste ukitu bat ematen diote eta abestia asko aldatzen da. Gainera, emakumeen ahotsarekin jolasten saiatu gara bereziki diskoan eta horrek batez ere doinu brasildarrak dituzten abestietan eragin du», nabarmendu du donostiarrak.\nPasai Donibaneri ere kantua idatzi dio Laurobak eta guk ea zer duen Donibanek San Pedrok ez duenik galdetu diogu, ataka estuan jarriz: «Pasai San Pedro ere oso polita da, baina Donibanek duen kale estu eta luzea, plaza, itsasertzeko kala txiki hura… asko gustatzen zaizkit. Lagun bat bizi da bertan eta bazkaltzen izan ginen elkarrekin egun batez, orduan herriari abesti bat idaztea pentsatu nuen. Gainera, itsasoko herria denez, «Pasai Donibane» diodanean «Poseidon ni banintz» ere esaten dut». Txalupa zahar batekin gurutzaldi bat egitea ere aipatzen du abestian eta zein uretatik ibiliko litzatekeen galdetuta, erantzun bitxia eman digu donostiarrak: «Txalupan egiteko bide ederra da San Pedrotik San Juanerakoa, baina betidanik gustatu zait Igeldoko jolas-parkean dagoen ‘Rio Misterioso’-ko txalupa. Gainera, bertan Donostia Festibala egiten zenean, Suitzar mendian bai baina ibai misteriotsuan sekula ez nintzen ibili. Beraz, han ibiliko nintzateke, oroitzapen ederrak ekartzen dizkidalako».\nUrriaren 6an, Victoria Eugenian\nOinak lurrean izanda sentitzen den bertigoa aipatzen du diskoaren zati batean eta urriaren 6an duen kontzertuari begira ea bertigorik sentitzen duen jakin nahi izan dugu. Izan ere Victoria Eugenian izango da Beste Urtaroak lagun dituela. «Urte asko pasa ditut hau amesten, Victoria Eugenian jotzearekin zenbat amestu izan dudan batek daki. Izarorekin nolabait ere bete nuen amets hori, Sonakayrekin ere abestu nuen behin… Baina nire kantuekin egoteak eta haiekin jendea erakartzeak urduri jartzen nau, batetik, eta zeharo betetzen nau, bestetik. Gainera antolatzaileek ere ikusiko dute horrela Iker ere gai dela jendea erakartzeko, etorkizunean ere konfiantza izan dezaten nigan, eta momentuz salmenta oso ondo doa. Jony Camacho, Izaro, Eñaut Elorrieta, Olatz Salvador, Lucas Delgado eta Esti eta Mikel Markez gure ondoan izateak, zerbait bakarra bihurtzen du kontzertu hori; oso gutxitan gertatzen dena eta niri behin bakarrik gertatu zaidana. Jendeak uste dut ulertu duela hori eta pozik nago. Dagoeneko, gainera, kolaboratzaileekin prestaketa lanean gabiltza», aurreratu du Laurobak.\n*ZART kooperatiban ere sartu da ‘Uda’ lanarekin Iker Lauroba, aurreko diskoak autoedizioan kaleratu ostean. «Naiarak eman zidan kolektibo honen berri. Maite Larburu, Mikel Urdangarin, Rafa Rueda… artista handien ondoan egoteak errespetua ematen du, baina aldi berean lotura handia senti dezaket haiekin. Erreferente eta lagun izan dira kooperatibako kide batzuk eta bertan nire tokia merezi dudala erakusteko lana benetan ongi egiten saiatuko naiz», azpimarratu du Laurobak.\n‘Requiem’ batekin ixten du diskoa, ziklo baten amaiera dela argi utziaz. «Mozartek bukatu gabeko requiem bat idatzi zuen eta polita izango zela pentsatu nuen ni hiltzen naizenerako zerbait alai eta indartsua uztea. Punk eta americanatik badu, baina letran nik nire heriotza nola ikusten dudan eta nola ikustea nahi nukeen esaten dut. Ziklo hau ixteko modu dotorea iruditu zait, lehenengo diskoko lehen kanta Sara Azurzarekin abesten dudalako eta ixteko ere bere ahotsa izan dudalako ondoan. Lau urtaroen zikloa itxita barrua hustuta geratu naiz, lau urtetan lau disko ateratzea ez delako erreza beste taldeekin edota fabrikan lanean zauden bitartean, diskoak kaleratzea ekartzen duen guztiarekin: zuzenekoak, elkarrizketak, grabaketak… Erronka bete eta ‘tick’ berde handi bat jarri dut orain egin beharrekoen zerrendan. Hemendik aurrera ez daukat ‘deadline’-ik disko bat data batetarako entregatzeko eta lasaitasuna hartu dut. Aurrerantzean nire bizitza musikalarekin zer egin nahi dudan pentsatzeko tartea ere izango dut orain», bukatu du musikari donostiarrak.\nGuk ez dugu «soberan botako, faltan jaso bai» eta espero dezagun denbora gehiegi ez pasatzea berriz itzultzen denerako.\n«Badirudi gazteok ezin dugula nostalgiarik izan»


The World's 50 zerrendako lehen hamarren artean dago Andoni Luis Adurizen Mugaritz jatetxea ere, eta beste zenbait euskal sukalde sailkatu dituzte 50 jantoki onenen artean: Azurmendi, Elkano eta Nerua.\nITV katean ez dituzte onartuko andrerik gabeko gidoilari taldeak\nSaskia Shuster komedia departamentuko arduradunak hartu du erabakia. Datu base bat osatu dute, 460 emakumezko gidoilarirekin\nEuskararen espedizioa, hastear\nEuskarabentura espedizioa Maulen hasiko da aurten ere, uztailaren 1ean. 121 gaztek hartuko dute parte, eta, guztira, 783 kilometro egingo dituzte. Helburua da, euskara sustatzeaz gain, euskal kultura eta historia ezagutzea, eta sare bat osatzea.


apirila 2013 – Tropela.eus bloga\nAne Santesteban (Bizkaia Durango) eta Dorleta Eskamendi (Bizkaia Durango) txirrindulari gipuzkoarrek Flèche-Wallonne lasterketan parte hartu zuten aurreko astean. Ane Santesteban 22. postuan sailkatu zen. Hontaz eta hartaz mintzatu da Raul Perez Santestebanekin (1990/12/12). 22. postua Flèche Wallonne klasikoan. Ez da lorpen makala, ezta? Aurreko asteetan jubenilekin aritu nintzen –jubenil mailako mutilekin lehiatu ohi da Ane- […]\nPosted byTropela Elkartea 2013/04/24 2013/04/24 Posted inElkarrizketa,Emakumezkoak,EuskaldunakEtiketak: Ane Santesteban,Ardenak,Dorleta Eskamendi,Eleonora Van Dijk,Evelyn Stevens,Fleche-Wallone,Giorgia Bronzini,Marianne VosUtzi iruzkina “Emakumeen lasterketak Tropela.net-en egoteak gurekiko interesa pizten du zalearengan” bidalketan\nDaniel Martin. Bai, ondo irakurri duzue. Ez Gilbert, ez Valverde, ez Joaquim Rodriguez. Ezta Nibali ere. Eskalatzaile irlandarra izan da aurtengo 4. monumentuaren garailea. Askok uste zuten aurrean ibiliko zela, podiumaren lehian, baina gutxik espero zuten koska gorenean ikustea. Eta are gutxiago lasterketako indartsuena izanik. Apustu-etxeek sartutako euro bakoitzarengatik 15-20 artean ematen zituzten bere garaipenarengatik. […]\nLehen aldia izan da Tropelak Ardenetako Hirukotean emakumezkoen Flèche Wallonne lasterketa sartzen duena. Horrek gaurkoan, Tropelan ohi ez bezala, egun berean bi emaitza izatea zekartzan. Noski, denok zain zain izan gara. Asko izango zineten ez zenekitenak emakumezkoek gizonezkoek baino ordu t’erdi lehenago amaitzen zutela lasterketa. Ikusi ere ikusiko genuke lasterketa zuzenean, baina zoritxarrez emakumezkoen lasterketak, […]\nPosted byEgoitz 2013/04/17 2013/04/18 Posted inArdenetako Hirukoa,Emakumezkoak,ErrepasoaEtiketak: Ane Santesteban,Betancur,Dorleta Eskamendi,henao,Igor Anton,Igor Gonzalez de Galdeano,Joaquin Rodriguez,Longo,Moolman,Moreno,Sagan,VosUtzi iruzkina Vos eta Moreno Flèche Wallonneko garaileak bidalketan\nSaxo Bank-Tinkoff taldeko txekiarrak irabazi du Amstel Gold Race. Bakarrik helmugaratu da. Valverde izan da azkarrena pelotoian, 22 segundora eta Gerrans hirugarren izan da. Taldetxo horretan, besteak beste, Henao kolonbiarra, Gilbert Munduko Txapelduna, Mollema holandarra eta Gasparotto italiarra –iazko garailea- sartu dira. Inolako zalantzarik gabe oso garaipen garrantzitsua erdietsi du Kreuzigerrek, eta agian bide berri […]\nPosted byRaul Perez 2013/04/14 2013/04/14 Posted inArdenetako Hirukoa,ErrepasoaEtiketak: Kreuziger,Mikel Astarloza,ValverdeUtzi iruzkina Kreuzigerren lehen klasiko handia bidalketan\nPost honetan Axier Sukiak (@sukigalp), Hibai Martinez eta Egoitz Lizasok (@elizaso) grabatutako podcasta aurki ditzakezue. Podcast honetan 2013 Ardenetako Hirukoteari errepasoa egiten diote, denboraldiko hirugarren kinielari begira interesgarri izan dakizukeena. Gainera askok eskatu diguzue podcast hau prestatzea eta nola esan ezetz! Hona hemen jorratu diren gaiak: – Ibilbideari errepasoa. – Multzoei errepasoa, bai gizonezkoen multzoei […]\nPosted byTropela Elkartea 2013/04/12 2017/11/25 Posted inAnalisia,Ardenetako Hirukoa,PodcastakEtiketak: Kinielak,podcastUtzi iruzkina #76 Tropela.net podcastak: Ardenetako Hirukotea 2013. Ibilbidearen eta txirrindularien azterketa bidalketan\n“Klasikoek geroz eta garrantzi handiagoa daukate nazioarteko egutegian”. Halaxe zioen iaz urria aldera Igor Gonzalez de Galdeanok. Hala zioen, paradoxikoki, txirrindularitzaren historian bere izena urrezko letraz idatzirik duen Fiorenzo Magni klasiko gizon handia (ez baitzuen, italiarra izanagatik, alferrik “Flandeseko Lehoia” goitizena jaso), zendu eta egun gutxira. Eta paradoxikoki diot, esaldi harexek berak txirrindularitzarentzat horren zutarri […]\nPosted byHibai 2013/04/11 2013/04/11 Posted inIritzia,Klasikoak,TaldeakEtiketak: Euskaltel,Euskaltel-Euskadi,Igor Gonzalez de Galdeano,Klasikoak,SerebryakovUtzi iruzkina Klasikoak bai…baina zein klasiko? bidalketan\nMartin alemaniarrak irabazi du Beasaingo erlojupekoa. Sailkapen nagusiari dagokionez, Quintana kolonbiarrak -bigarrena izan da erlojupekoan- etxeratu du Itzulia gehienek Porte faboritotzat jotzen bazuten ere. Porte eta Henao izan ditu ondoan Quintanak Beasaingo podiumean. Hala ere, azken emaitzaz harago, beste bi zertzelada ematera natorkizue plaza honetara oraingoan. Ez dago dudarik. Amets Txurruka izan da Itzuliko protagonista […]\nPosted byRaul Perez 2013/04/06 2013/04/07 Posted inErrepasoa,Euskal Herriko Itzulia,TxirrindularitzaEtiketak: Amets Txurruka,Euskal Herriko ItzuliaUtzi iruzkina Rene Vietto eta Radio Caracol bidalketan\nGerrans (OGE), Impey (OGE), Henao (SKY)… baina zeini axola zaio hiru etapa hauetako garaileak zein izan diren Amets Txurrukak emandako lezioa ikusita? Egia da Tropelan etapa garaileek (eta lehen postuetan sailkatuek) ematen dituztela puntuak eta ez ihesaldietan sartzen direnak. Baina bukaeran bai, bukaeran Ametsek emango ditu puntuak Tropelan. Honek iaz hainbeste aldiz aipatutako puntuazio sistema […]\nPosted byEgoitz 2013/04/03 2013/04/03 Posted inErrepasoa,Euskal Herriko Itzulia,EuskaldunakEtiketak: Amets Txurruka,Caja Rural,Euskaltel-Euskadi,Gerrans,henao,Impey,Ivan Velasco,puntuakUtzi iruzkina Amets Txurruka, puntuak pilatzen! bidalketan\nGaur Elgoibarren hasiera eman zaio 53. Euskal Herriko itzuliari. Aurretik ehundaka kilometro izan arren jada lehen aldeak egin dira lehenengo etapako helmugan. Hala ere oraindik oso txikiak. Lehen kartak erakutsi dituzte txirrindulariek. Etapak 156 kilometro zituen, Elgoibaren hasi eta Elgoibarren amaitutakoa. Zazpi kilometroren faltan zuten txirrindulariek azken oztopoa: San Miguel gaina. Aurretik itzuli honetako lehen […]\nPosted byPiban 2013/04/01 Posted inEuskal Herriko ItzuliaEtiketak: Amets Txurruka,elgoibar,Euskal Herriko Itzulia,gipuzkoa,laurent didier,lehen aldeak,lehen etapaUtzi iruzkina Hasi dira lehen aldeak bidalketan\nPosted byRaul Perez 2013/04/01 2013/03/31 Posted inEuskal Herriko Itzulia,Lehiaketak,TxirrindularitzaEtiketak: Euskal Herriko ItzuliaUtzi iruzkina Itzulia in crescendo joango da bidalketan


Le Crestet - Wikipedia, entziklopedia askea.\n45°00′52″N 4°39′18″E / 45.0144°N 4.655°E / 45.0144; 4.65545°00′52″N 4°39′18″E / 45.0144°N 4.655°E / 45.0144; 4.655\nArlebosc, Boucieu-le-Roi, Empurany, Gilhoc-sur-Ormèze eta Lamastre\n520 (2019ko urtarrilaren 1a)\n262 (%50.4) 257 (%49.4)\nLe Crestet Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 541 biztanle zituen.\n2007an Le Crestet udalerrian erroldatutako biztanleak 533 ziren. Familiak 237 ziren, horien artean 71 pertsona bakarrekoak ziren (51 bakarrik bizi ziren gizonak eta 20 bakarrik bizi ziren emakumeak), 75 seme-alabarik gabeko familiak ziren, 79 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 337 etxebizitza zeuden, 237 familiaren etxebizitza nagusia ziren, 83 bigarren erresidentzia ziren eta 18 hutsik zeuden. 299 etxeak ziren eta 36 apartamentuak ziren. 237 etxebizitza nagusietatik 182 bere jabearen bizilekua ziren, 51 alokairuan okupaturik zeuden eta 4 doan lagata zeuden; 4 etxek gela bat zuten, 17 etxek bi zituzten, 53 etxek hiru zituzten, 69 etxek lau zituzten eta 93 etxek bost zituzten. 187 etxek euren parking plaza propioa zuten azpian. 108 etxetan ibilgailu bat zegoen eta 106 etxetan bat baino gehiago zituzten.\nLe Crestet udalerriko biztanleria-piramidea 2009an .\n2007an lan egiteko adina zuten pertsonak 346 ziren, horien artean 262 aktiboak ziren eta 84 inaktiboak ziren. 262 pertsona aktiboetatik 244 lanean zeuden (131 gizon eta 113 emakume) eta 18 langabezian zeuden (5 gizon eta 13 emakume). 84 pertsona inaktiboetatik 33 erretiraturik zeuden, 26 ikasten zeuden eta 25 "bestelako inaktibo" gisa sailkaturik zeuden.\n2009an Le Crestet udalerrian 232 unitate fiskal zeuden, 530 pertsonek osaturik. Pertsona bakoitzeko diru-sarrera fiskalaren mediana urteko 14.308 euro zen.\n2007an zeuden 16 komertzioetatik, 3 janari enpresak ziren, 3 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 3 ostalaritza eta jatetxe enpresak ziren, 1 higiezinen enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Le Crestet udalerrian 23 nekazaritza-ustiategi zeuden, 304 hektarea erabiltzen.\nMultimedia: Le Crestet


Actualizado 2019/08/23 11:57:09 CET\n- DFA - Archivo\nGASTEIZ, 23 (EUROPA PRESS) -\nErrepide bidezko hiri arteko foru garraio linea berrietako bidaiarien kopurua %6,4 handitu da, batez beste, 2019ko lehenengo seihilekoan zehar, iazko denboraldi berdinarekin alderatuta. Guztira 557.000 pertsonak baino gehiagok erabili du zerbitzu hori urtarrila eta ekaina bitartean, eta, hala, azken hiru ekitaldietan egondako igoerari eutsi zaio.\nBide Azpiegitura eta Mugikortasun Sailak urtero 2,5 milioi euro inguru inbertitzen ditu Araba Erdialdeko, Arabako Errioxako, Aiaraldeko eta Miranda/Gasteiz/Durango kontzesioetako lineak diruz laguntzeko. Inbertsio horren xedea da arabarren mugikortasun beharrizanei erantzutea, kohesio soziala bermatzea eta zerbitzu publiko erakargarri bat eskaintzea, norberaren ibilgailu pribatuaren ordezko aukera egiazkoa izan dadin.\n"Araba Erdialdeko, Arabako Errioxako, Aiaraldeko eta Miranda/Gasteiz/Durango lineek, 2019ko urtarrilaren 1etik ekainaren 30era bitartean, guztira 557.904 erabiltzaile izan dituzte, eta, hori %6,4 gehiago da, 2018ko lehenbiziko sei hilabeteetan kontzesio horietan berorietan bidaia txartela erosi zuten 553.804 erabiltzaileen aldean. Bidaiari kopuruaren gehitze hori gertatu da iaz bertan bidaiarien kopuruan errekorra gainditu ondoren", adierazi dute Foru Ogasunetik.\nGasteiz eta Arabako gainerako herriak eta lurralde mugakideen herri guneak lotzen dituzte lau foru kontzesio horiek, zeintzuen bidez eskualdeen arteko barne garraioa gauzatzeko modua ematen baita, goranzko joera erakusten dute erabileran. Arabako Errioxako eta Arabako Erdialdeko kontzesioak nabarmentzen dira 2019ko lehenengo seihilekoan, %7,4 eta %4,5 areagotu baitira erabiltzaile kopuruetan; Aiaraldeak, bestalde, eutsi egiten dio %2,4ko hazkunde ehuneko positiboari.\nJoan den urtarrilaren 12an martxan jarri zen kontzesioaren eskari berria ere areagotu egin da. Bi linea lotzen ditu kontzesio horrek, Gasteiz/Miranda de Ebro eta Gasteiz/Durango, hain zuzen. Bidaiarien kopurua %5 handitu da lehen kasuan, eta bigarrenean hazkunde tasak bi digitu erdietsi eta %21 handitu da.